
	讻转谞讗讬 注讘讚讬 讻讛谞讬诐 讛讬讜. 诪砖谞讛 讛讬讗 驻专拽 砖谞讬 讚注专讻讬谉 (讚祝 讬.) 讜转讬诪讛 讚讛讻讗 诪住拽讬谞谉 讚讻''注 注讬拽专 砖讬专讛 讘驻讛 讜讛转诐 拽转谞讬 专讬砖讗 讚讞诇讬诇 诪讻讛 讘砖诪讜谞讛 讬诪讬 讛讞讙 讜讗讬 讗驻砖专 讘诇讗 砖讘转 讜讬''诇 讚讛讗 诪驻专砖 讟注诐 诪砖讜诐 讚讗讬谉 砖讘讜转 讘诪拽讚砖 讜讘讬专讜砖诇诪讬 驻专讬讱 讜诪砖谞讬 专讬砖讗 专讘讬 讬讜住讬 讘专' 讬讛讜讚讛 讛讬讗: 诪注诇讬谉 诪讚讜讻谉. 专讗讜讛讜 注讜诪讚 注诇 讛讚讜讻谉 注诐 讛诇讜讬诐 讗讬谉 爪专讬讱 诇讘讚讜拽 讗讞专讬讜 诇讗 诇讛砖讬讗讜 诪讬讜讞住转 讜诇讬转谉 诇讜 诪注砖专 专讗砖讜谉 讚讜讚讗讬 诇讜讬 讛讜讗 砖诪驻谞讬 讚讘专 讝讛 诇讗 讛专讙讬诇讜 注讘讚讬诐 诇注诪讜讚 砖诐 讻讱 驻讬专砖 讘拽讜谞讟专住 诪砖诪注 砖专讜爪讛 诇讜诪专 讚驻诇讬讙讬 讘讛讻讬 讚诪专 住讘专 讗讬谉 诇讛注诪讬讚 注讘讚讬诐 诇讚讜讻谉 讚讞讬讬砖讬谞谉 砖诪讗 讬注诇讜诐 诇讬讜讞住讬谉 讜诇诪注砖专 讜诪专 住讘专 诇讗 讞讬讬砖讬谞谉 诇诪注砖专 讗讘诇 讞讬讬砖讬谞谉 诇讬讜讞住讬谉 讜诪专 住讘专 讗祝 诇讬讜讞住讬谉 诇讗 讞讬讬砖讬谞谉 讜讗讬谉 讛诇砖讜谉 诪砖诪注 讻谉 讚拽讗诪专 讜讛讻讗 讘讛讗 拽讗 诪讬驻诇讙讬 诪专 住讘专 讛讻讬 讛讜讛 诪注砖讛 讜诪''住 讛讻讬 讛讜讛 诪注砖讛 诪砖诪注 砖讛诪注砖专 讗讬谉 转诇讜讬 讘讛注诇讗讛 讗诇讗 讛注诇讗讛 转诇讜讬讛 讘诪注砖专 讚诪专 住讘专 讛讻讬 讛讜讛 诪注砖讛 砖讛诇讜讬诐 讛讬讜 讘拽讬讗讬诐 讘讻诇讬 砖讬专 讜诪专 住讘专 注讘讚讬诐 讛讬讜 讘拽讬讗讬诐 讬讜转专 诪谉 讛讻诇 讜讛注诪讬讚讜诐 讜诪讬讛讜 驻专拽 砖谞讬 讚注专讻讬谉 (讚祝 讬讗. 讜砖诐) 诪砖诪注 讻驻讬专砖 讛拽讜谞讟专住 讚讙专住 讜讛讻讗 讘诪注诇讬谉 诪讚讜讻谉 诇诪注砖专讜转 讜诇讬讜讞住讬谉 拽诪讬驻诇讙讬 讜诪讬讛讜 讙诐 诇驻讬 诪讛 砖驻讬专砖转讬 砖诐 讬砖 诇讬砖讘讜: 诇诪讞爪爪专讬诐 讜诇诪砖讜专专讬诐 讜讛讻讗 诇讗 讻转讬讘讬 讻诇讬诐 讜讞爪讜爪专讜转 诇讗 讻诇讬 砖讬专 谞讬谞讛讜 砖讛诐 诇转拽讬注讜转 讛转诪讬讚讬谉 讜讛诪讜住驻讬谉 讻讱 驻讬专砖 讘拽讜谞' 讜转讬诪' 拽专讗 讙讜驻讬讛 讻转讜讘 讘讻诇讬 砖讬专 讚拽专讗 讛讻讬 讻转讬讘 讘讚讘专讬 讛讬诪讬诐 (讘' 讛') 讙讘讬 砖诇诪讛 讻讗讞讚 诇诪讞爪爪专讬诐 讜诇诪砖讜专专讬诐 诇讛砖诪讬注 拽讜诇 讗讞讚 诇讛诇诇 讜诇讛讜讚讜转 诇讛' 讜讻讛专讬诐 拽讜诇 讘讞爪讜爪专讜转 讜讘诪爪诇转讬诐 讜讘讻诇讬 讛砖讬专 讜讘讛诇诇 诇讛' 讻讬 讟讜讘 讻讬 诇注讜诇诐 讞住讚讜 讜讬''诇 讚讚讬讬拽 诪讚讞诇拽诐 诇讘' 讛讬诇讜诇讬诐 讚诪注讬拽专讗 讻转讬讘 讙讘讬 砖讬专讛 讘驻讛 诇讛砖诪讬注 拽讜诇 讗讞讚 诇讛诇诇 诇讛讜讚讜转 诇讛' 讜诇讘转专 讛讻讬 讻转讬讘 讙讘讬 讻诇讬 讛砖讬专 讜讘讛诇诇 诇讛' 砖诪注 诪讬谞讬讛 讚注讬拽专 砖讬专讛 讘驻讛 讜讻诇讬 讛砖讬专 诇讘住讜诪讬 拽诇讗: 诪讘诇讗讬 诪讻谞住讬 讻讛谞讬诐 讜诪讛诪讬讬谞讬讛谉. 转讬诪讛 讚诇讗 讞砖讬讘 谞诪讬 讻转讜谞转 砖讙诐 讛讬讗 讛讬转讛 砖诇 砖砖: 砖注诇讬讛谉 讛诇讜讬诐 注讜诪讚讬谉 讘讻诇讬 砖讬专. 诇砖诪讞转 讘讬转 讛砖讜讗讘讛 讗讘诇 讚讜讻谉 诇砖讬专 讚拽专讘谉 讗爪诇 讛诪讝讘讞 讛讬讛 讻讱 驻讬专砖 讘拽讜谞讟' 讜讘诪住' 诪讚讜转 (驻''讘 诪''讜) 转谞谉 讜诪讬讬转讬 诇讛 讘驻''拽 讚讬讜诪讗 (讚祝 讟讝.) 专讗讘''讬 讗讜诪专 诪注诇讛 讛讬转讛 砖诐 讙讘讜讛讛 讗诪讛 讜讚讜讻谉 谞转讜谉 注诇讬讛 讜讗讜转讛 诪注诇讛 讛讬转讛 讘讬谉 注讝专转 讬砖专讗诇 诇注讝专转 讻讛谞讬诐:





专讘讬谞讜 讞谞谞讗诇

讗"专 驻驻讗 注讬拽专 砖讬专讛 讘驻讛 讗讜 讘讻诇讬 转谞讗讬 讛讬讗 讚转谞谉 讘注专讻讬谉 驻"讘 注讘讚讬 讻讛谞讬诐 讛讬讜 讚讘专讬 专"诪 [专' 讬讜住讬] 讗讜诪专 诪砖驻讞转 讘讬转 讛驻讙专讬诐 讻讜'. 专讘讬 讞谞谞讬讛 讘谉 讗谞讟讬讙谞讜住 讗讜诪专 诇讜讬诐. 诪讗讬 诇讗讜 讘讛讗 驻诇讬讙讬 讚诪"讚 注讘讚讬诐 讛讬讜. 驻讬' 讗诇讜 讛诪讻讬诐 讘讗讘讜讘 拽住讘专 注讬拽专 砖讬专讛 讘驻讛 讜讛诇讜讬讬诐 讛诐 诪砖讜专专讬诐. 驻讬' 讜讗诇讜 讛诪讻讬诐 讘讗讘讜讘 讗祝 注诇 驻讬 砖讛谉 注讘讚讬诐 讛讜转专讜 砖讛专讬 讗讬谉 讛住诪讬讻讛 注诇讬讛谉. 讜诪"讚 诇讜讬诐 讛讬讜 拽住讘专 注讬拽专 砖讬专讛 讘讻诇讬 诇驻讬讻讱 诇讜讬讬诐 讛讬讜. 讜转住讘专讗 讚讘讛讻讬 驻诇讬讙讬 讗讬 讛讻讬 专' 讬讜住讬 讚拽转谞讬 讻砖专讬谉 讛讬讜 诪讗讬 拽讗诪专 讻讜' 讻诪讜 砖讛讜讗 诪驻讜专砖 讘注专讻讬谉 驻专拽 讙' 讜专' 讬专诪讬讛 讘专 讗讘讗 讗诪专 诪讞诇讜拽转 讘砖讬专 砖诇 讘讬转 讛砖讜讗讘讛 讗讘诇 讘砖讬专 砖诇 拽专讘谉 讚讘专讬 讛讻诇 注讘讜讚讛 讛讬讗 讜讚讞讬讗 砖讘转 诪讬转讬讘讬 讞诇讬诇 砖诇 讘讬转 讛砖讜讗讘讛 讚讜讞讛 砖讘转 讚讘专讬 专' 讬讜住讬 讘专' 讬讛讜讚讛 讜讞讻"讗 讗驻讬诇讜 讬讜"讟 讗讬谞讜 讚讜讞讛 转讬讜讘转讗 讚专讘 讬讜住祝 转讬讜讘转讗 讘讞诇讬诇 砖诇 讘讬转 讛砖讜讗讘讛 讗讘诇 讘砖讬专 砖诇 拽专讘谉 讚讘专讬 讛讻诇 讚讞讬 讜讗住讬拽谞讗 转讬讜讘转讗 讚专讘 讬讜住祝 讘转专转讬 转讬讜讘转讗 诪"讚 注讬拽专 砖讬专讛 讘讻诇讬 诪"讟 讚讻转讬讘 讜讬讗诪专 讞讝拽讬讛讜 诇讛注诇讜转 讛注讜诇讛 诇讛诪讝讘讞 讜讙讜' 讜诪"讚 注讬拽专 砖讬专讛 讘驻讛 诪"讟 讚讻转讬讘 讜讬讛讬 讻讗讞讚 诇诪讞爪爪专讬诐 讜诇诪砖讜专专讬诐 诇讛砖诪讬注 拽讜诇 讗讞讚 讜讛讻讬 拽讗诪专 诇讛注诇讜转 讛注讜诇讛 讛讞诇 砖讬专 讛' 讘驻讛 讜注诇 讬讚讬 讻诇讬 讚讜讚 诇讘住讜诪讬 拽诇讗. 



讜讗讬讚讱 讗诪专 诇讱 讗讚专讘讛 诪砖讜专专讬诐 诇诪讞爪爪专讬诐 诪讛 诪讞爪爪专讬诐 讘讻诇讬 讗祝 诪砖讜专专讬诐 讘讻诇讬:






专讬讟讘"讗

讗专状驻 讻转谞讗讬 讚转谞讬讗 注讘讚讬 讻讛谞讬诐 讛讜讜.鈥� 驻讬壮鈥� 鈥幾愖曌� 砖讛讬讜 诪讞讝讬拽讬谉 讘讻诇讬 砖讬专 讚专状诪 专壮鈥� 讬讜住讬 讗讜诪专 诪砖驻讞讜转 讻讜壮鈥� 驻讬壮鈥� 诪砖驻讞讜转 诪讬讜讞住讜壮鈥� 砖讘讬砖专讗诇 砖诪讛谉 讛讬讜 诪砖讬讗讬谉 诇讻讛讜谞讛:



专讘讬 讞谞谞讬讗 讘谉 讗谞讟讬讙谞讜住 讗讜诪专 诇讜讬诐 讛讬讜 诪讗讬 诇讗讜 讘讛讗 拽讗 诪驻诇讙讬 讚诪状讚 注讘讚讬诐 讛讬讜 拽住讘专 注讬拽专 砖讬专讛 讘驻讛. 驻讬壮鈥� 讜讛砖讬专 讘驻讛 注诇 讬讚 讛诇讜讬诐 讛讬讛 砖讻砖专讬诐 诇注讘讜讚讛 讗诇讗 砖注讘讚讬诐 讗诇讜 讛讬讛 诪讞讝讬拽讬谉 讘讻诇讬 砖讬专 讜诪状讚 诇讜讬诐 讛讬讜 拽住讘专 注讬拽专 砖讬专讛 讘讻诇讬 讜讗状讗 讗诇讗 讘诇讜讬诐:



讜转住讘专讗 讻讜壮鈥�. 讗诇讗 讛讻讗 讘诪注诇讬谉 诪谉 讛讚讜讻谉 诇讬讜讞住讬谉 讜诇诪注砖专讜转 驻诇讬讙讬 诪讗谉 讚诪讻砖专 讘注讘讚讬诐 住讘专 讗讬谉 诪注诇讬谉 讻诇诇 讜诪状讚 讬砖专讗诇讬诐 讛讬讜 住讘专 讗讬谉 诪注诇讬谉 诪讚讜讻谉 诇诪注砖专讜转 讜诇讬讻讗 诇诪讬讞砖 讚讗转讜 诇讗住讜拽讬讛 诇讬砖专讗诇 讝讛 诇诪讬转谉 诇讬讛 诪注砖专讜转 讻诇讜讬 讗讘诇 诪注诇讬谉 诪讚讜讻谉 诇讬讜讞住讬谉 讛诇讻讱 讘注讘讚讬诐 讗状讗 讚诇诪讗 诪住拽讬 诇讬讛 诇讬讜讞住讬谉 讗讘诇 讘讬砖专讗诇 诪讬讜讞住 讗驻砖专 砖专讗讜讬 讛讜讗 诇讬讜讞住讬谉 讜讗注状讙 讚讛谞讬 诇讗讜 讘讚讜讻谉 诪诪砖 讛讜讜 拽讬讬诪讬 讻讬讜谉 讚诪讞讝讬拽讬谉 讘讻诇讬 砖讬专 讗转讜 诇诪讟注讬 讘讛讜 讻砖专讜讗讬谉 讗讜转壮鈥� 诪砖讜专专讬谉 讜诪注讬讚讬谉 注诇讬讛诐 砖专讗讜 讗讜转诐 诪砖讜专专讬谉 讘讘状讛 讜讗转讜 诇讗住讜拽讬谞讛讜 诇讬讜讞住讬谉 讜诇驻讬讻讱 讗讬谉 注讜砖讬谉 讻谉 讘注讘讚讬诐. 讜讛讗 讚讗诪专 专壮鈥� 讬讜住讬 讘状专 砖诪讞讛 讬转讬专讛 讛讬讗 讜讚讞讬讗 砖讘转 拽状诇 讻讬讜谉 讚砖诪讞讛 讬转讬专讛 讛讬讗 讜诇讗讜 讞讜讘讛 讻状砖 讚讛讜讬 讚讬谞讗 讚诇讗 转讚讞讛 砖讘转 讜谞状诇 讚讛状拽 讚讛讻讗 诇讗 拽驻讚讬 讘转讬拽讜谉 讻诇讬 砖讬专 讻讜诇讬 讛讗讬 讻讬讜谉 砖讗讬谞讜 讗诇讗 砖诪讞讛 讬转讬专讛 讜讻讬讜谉 砖讻谉 讗讬谉 诇讙讝讜专 讘砖讘讜转 讻讝讛 讘诪拽讚砖 砖诪讗 讬转拽谉 讻诇讬 砖讬专 讜专讘谞谉 住讘专讬 讚讗驻讬诇讜 讘砖诪讞讛 讬转讬专讛 讬砖 诇讞讜砖 诇转讬拽讜谉 讻诇讬 砖讬专 讜讻讬讜谉 砖讛讜讗 讚讘专 拽专讜讘 讜讗讬谞讜 讞讜讘讛 诇讗 讚讞讬讗 砖讘转:



诪状讟 讚诪状讚 注讬拽专 砖讬专讛 讘讻诇讬 讚讻转讬讘 讜讬讗诪专 讞讝拽讬讛讜 诇讛注诇讜转 讛注讜诇讛 诇诪讝讘讞 讜讘注转 讛讞诇 讛注讜诇讛 讛讞诇 砖讬专 讛壮鈥� 讜讘讞爪讜爪专讜转 注诇 讬讚讬 讻诇讬 讚讜讚 诪诇讱 讬砖专讗诇 讗诇诪讗 注讬拽专 砖讬专讛 讗讻诇讬 讚讜讚 住诪讬讱 诇讬讛. 讜诪状讟 讚诪状讚 注讬拽专 砖讬专壮鈥� 讘驻讛 讚讻转讬讘 讜讬讛讬 讻讗讞壮鈥� 诇诪讞爪爪专讬诐 讜诇诪砖讜专专讬诐 诇讛砖诪讬注 拽讜诇 讗讞讚 诇讛讜讚讜转 讜诇讛诇诇 诇砖诐 讬砖 诇驻专砖 讚讻讬讜谉 讚拽专讬 诪砖讜专专讬诐 诇诪砖诪讬注讬诐 拽讜诇 讘讛讜讚讜转 讜讘讛诇诇 诇讛壮鈥� 讗诇诪讗 讛谞讙讜谉 讜讛讛诇讜诇 讘驻讛 讛讬讬谞讜 砖讬专讛 讜讗讬讻讗 讚拽状诇 讜讛讻转讬讘 讘住讬驻讬讛 讚拽专讗 讜讘讛专讬诐 拽讜诇 讘讞爪讜爪专讜转 讜讘诪爪诇转讬诐 讜讘讻诇讬 讛砖讬专 讜讘讛诇诇 诇讛壮鈥� 讻讬 讟讜讘 诪讚拽讗诪专 讻诇讬 讛砖讬专 讗诇诪讗 砖讬专讛 讘讻诇讬. 讜讬状诇 讚讜讚讗讬 诇讬讻讗 诇诪状讚 讚砖讬专 讻诇讬诐 诇讗 讛讜讬 讞砖讜讘 讻砖讬专 讗诇讗 讛讬讬谞讜 专讗讬壮鈥� 讚诪讬讬转讬 讚诇讗 拽专讬 诪砖讜专专讬壮鈥� 住转诐 讚诪拽讚砖 讗诇讗 诇诪砖诪讬注 拽讜诇 讘讛诇诇 讜讘讛讜讚讜转 诇讛壮鈥� 讜诇讗 诇诪讞讝讬拽讬诐 讘讻诇讬 砖讬专 讗诇诪讗 注讬拽专 砖讬专 讘驻讛 讛讜讗 讜讛诐 讛专讗讜讬壮鈥� 诇讬拽专讗 诪砖讜专专讬诐 讚诪拽讚砖 讜讛讬讬谞讜 讚讗诪专讬谞谉 诇诪状讚 注讬拽专 砖讬专 讘讻诇讬 讛讻转讬讘 讜讬讛讬 讻讗讞讚 诇诪讞爪爪专讬诐 讜诇诪砖讜专专讬诐 讜驻专讬拽 讛状拽 诪砖讜专专讬诐 讚讜诪讬讗 讚诪讞爪爪专讬诐 讚讛讬讬谞讜 讘讻诇讬诐 讗诇诪讗 专讗讬讛 讚诪讬讬转讬谞谉 诪注讬拽专讗 讛讬讬谞讜 诇诪讬拽专讬 诇讛讜 诪砖讜专专讬诐 住转诪讗:





讛诪讗讬专讬

讻讘专 讘讬讗专谞讜 砖注讬拽专 砖讬专讛 讘驻讛 讜注诐 讻诇 讝讛 讗讞专讬诐 讛讬讜 诪谞讙谞讬诐 诇驻谞讬讛诐 讘讻诇讬 谞讙讜谉 讜诪"诪 诇讗 住讜祝 讚讘专 诇讜讬讬诐 讗诇讗 讗祝 讬砖专讗诇讬诐 讜诪"诪 讚讜拽讗 诪讬讜讞住讬诐 讛专讗讜讬讬诐 诇讛砖讬讗 讘谞讜转讬讛诐 诇讻讛讜谞讛 讗讘诇 诇讗 注讘讚讬诐 讜讗注"驻 砖注讬拽专 砖讬专讛 讘驻讛 讞讜砖砖讬谉 砖诪讗 讬讟注讜 讘讛诐 诇讬讜讞住讬谉 砖讛专讬 讗诪专讜 诪注诇讬谉 诪谉 讛讚讜讻谉 诇讬讜讞住讬谉 讜诇诪讚转 砖讗注"驻 砖诪注诇讬谉 诪讚讜讻谉 诇讬讜讞住讬谉 讗讬谉 诪注诇讬谉 诪诪谞讜 诇诪注砖专 讚讗诐 讻谉 讗祝 讻诇 讬砖专讗诇 驻住讜诇 讘讜 讜诇诪讚转 砖讬砖专讗诇 诪讬讜讞住 注讜诇讛 注诇 讛讚讜讻谉 诇谞讙谉 讗诇讗 砖讬"诪 砖诇讗 注诇 讛讚讜讻谉 讛讬讜 注讜诪讚讬谉 讜讗注驻"讻 讛讜讗讬诇 讜专讜讗讬谉 讗讜转诐 注住讜拽讬谉 讘砖讬专 讗祝 讛诐 讘讗讬诐 诇讟注讜转 注诇讬讜 讜诇讛注诇讜转讜 砖诇讗 诪谉 讛讚讜讻谉 讚讜拽讗 讗诇讗 诪诪诇讗讻转 讛讚讜讻谉:





诪讛专砖"讗 - 讞讬讚讜砖讬 讛诇讻讜转

讘讚"讛 讻转谞讗讬 注讘讚讬 讻讜' 讜诪砖谞讬 专讬砖讗 专"讬 讘"讬 讛讬讗 注讻"诇 诇专讘 讬讜住祝 谞讬讞讗 讚拽讗诪专 专"讬 讘"讬 讛讬讗 讚专讘谞谉 驻诇讬讙讬 注诇讬讛 讘砖讬专 砖诇 拽专讘谉 讜诇专' 讬专诪讬讛 讘"讗 讚讗诪专 讚讘砖讬专 砖诇 拽专讘谉 诪讜讚讜 专讘谞谉 爪"诇 讚拽讗诪专 专"讬 讘"讬 讛讬讗 讜讘专 驻诇讜讙转讬讛 讜谞讬讞讗 诇讬讛 诇讗转讜讬讬 转谞讗 讚诪砖讻讞 讘讛讚讬讗 讜诇讗驻讜拽讬 诪讛谞讬 转谞讗讬 讚住讘专讬 注讬拽专 砖讬专 讘驻讛 讜拽"诇:





诪讛专砖"讗 - 讞讬讚讜砖讬 讗讙讚讜转

诪谞讜专讜转  砖诇 讝讛讘 讻讜'. 讛讗讜专 讛讝讛 注诇 砖诐 讛砖诪讞讛 讜诇讻讱 讛讬讜 讘诪住驻专 讚' 砖讬讛讗 诪讗讬专 诇讻诇 讚' 专讜讞讜转 讻讚诪住讬拽 讜诇讗 讛讬讛 讞爪专 讻讜' 讜诪讛"讟 讞住讬讚讬诐 讻讜' 讘讗讘讜拽讜转 砖诇 讗讜专 讻讜':





诪讛专"诐

讘转讜住' 讚"讛 诪注诇讬谉 讜讻讜' 讻讱 驻讬' 讘拽讜谞讟专住 讛转讜住' 讚诇讙讜 讘驻讬' 讛拽讜谞讟专住 讜诇讗 讛讘讬讗讜讛讜 讻爪讜专转讜:


讘讗"讚 讜讗讬谉 讛诇砖讜谉 诪砖诪注 讻谉 讜讻讜' 诪"住 讛讻讬 讛讜讛 诪注砖讛 讻讜' 诪砖诪注 砖讛诪注砖讛 讗讬谉 转诇讜讬 讘讛注诇讗讛 讜讻讜' 专"诇 讚诇驻讬 讙讬' 讛讙诪' 诪砖诪注 讚驻诇讜讙转讬讬讛讜 讚诪专 住讘专 砖讛讬讜 诪注诪讬讚讬诐 砖诐 注讘讚讬诐 诪讞诪转 砖讛注讘讚讬诐 讛讬讜 讘拽讬讗讬谉 讬讜转专 讜诪讞诪转 讻谉 讙"讻 讗讬谉 诪注诇讬诐 诪讚讜讻谉 诇讬讜讞住讬诐 讚讛讗 注讘讚讬诐 讛讬讜 讜诪专 住讘专 讚讗讬谞讜 讻谉 讗诇讗 诇讜讬诐 讛讬讜 讜诇讗 注讘讚讬诐 讜诇讻讱 诪注诇讬谉 讜讻讜':


讘讗"讚 讜诪讬讛讜 讙诐 诇驻讬 砖驻讬' 砖诐 讬砖 诇讬讬砖讘讜 讛诇砖讜谉 讚讞讜拽 讜谞"诇 讚专"诇 砖讙诐 诇驻讬 讛讙讬专住讗 讚讛转诐 讬砖 诇讬讬砖讘 讚专"诇 讻诪讜 砖驻讬专砖讜 讛转讜住' 讻讗谉 讚讛注诇讗讛 转诇讜讬讛 讘诪注砖讛 讜讗讬谉 专讗讬讛 诇驻讬' 讛拽讜谞讟专住 诪讛转诐:


讚"讛 诪讘诇讗讬 诪讻谞住讬 讻讜' 砖讙诐 讛讜讗 砖砖 讛住"讚 讜讗讞"讻 诪转讞讬诇 讚讘讜专 讗讞专 砖注诇讬讛诐 讛诇讜讬诐 讜讻讜':


讘讗"讚 讜讘诪住' 诪讚讜转 转谞谉 讜讻讜' 专"诇 讚砖诐 诪砖诪注 讚讙诐 讚讜讻谉 诇砖讬专 砖诇 拽专讘谉 诇讗 讛讬讛 讗爪诇 讛诪讝讘讞 讗诇讗 注诇 诪注诇讛 讗讞转 砖讘讬谉 注讝专转 讬砖专讗诇 诇注讝专转 讻讛谞讬诐:





讞讻诪转 砖诇诪讛

讙诪' 讘讬转 爪讬驻讜专讬讗 诪注诪注讜诐 讛讜讬 讻爪"诇 讜讻谉 讘专砖"讬. 砖诐 讗驻讬' 注讘讚讬诐 谞诪讬 讗讬 讻讜' 讻爪"诇:


 砖诐 诪"讟 讚诪讗谉 讚讗诪专 注讬拽专 砖讬专讛 讘讻诇讬 讻讜' 谞"讘 驻讬' 讚讘讛讻专讞 转谞讗讬 驻诇讬讙讬 讻讜' 讚诇注讬诇 讚讬讬拽 讚讻"注 注讬拽专 砖讬专讛 讘驻讛 讜专' 讬专诪讬讛 诪讜拽讬 驻诇讜讙转讗 讚专' 讬讜住讬 讘专 讬讛讜讚讛 讜讞讻诪讬诐 讘砖讬专 砖诇 砖讜讗讘讛 讗讘诇 砖诇 拽专讘谉 讚讘专讬 讛讻诇 注讘讜讚讛 讛讬讗 讗诇诪讗 讚砖讬专讛 讘讻诇讬 讜讚讜"拽:


专砖"讬 讘讚"讛 注讘讚讬 讻讛谞讬诐 讛讬讜 诪砖谞讛 讘诪住' 注专讻讬谉 讛讬讗 注诇 讗讜讞讝讬 讻诇讬 砖讬专 讻讜' 讻爪"诇:


讘讚"讛 谞讬诪讗 转讛讜讬 转讬讜讘转讗 讚专讘 讬讜住祝 谞诪讬 讘讛讗 讻讜' 讻爪"诇:





专砖"砖

讙诪专讗 注讘讚讬 讻讛谞讬诐 讛讬讜 讚专"诪 讻讜'. 讛讘"讗 讛拽砖讛 讚讗"讻 诇讗 讗转讬讗 诪转谞讬转讬谉 讚拽讚讜砖讬谉 讻讜' 讜诇讗 诪谉 讛讚讜讻谉 讜诇诪注诇讛 讻讜讜转讬' 讜砖诐 讗诪专讬' 讗诪转谞讬转讬谉 讚讛转诐 讚诪爪专讬讻讛 讘讚讬拽讛 诇讬讜讞住讬谉 讝讜 讚讘专讬 专"诪 讜转讬专抓 讚讚讜讻谉 讚讛转诐 专"诇 讚砖诪讞转 讘讛砖"讗 讚转谞谉 诇拽诪谉 砖注诇讬讛谉 讛诇讜讬诐 注讜诪讚讬谉 讘讻诇讬 砖讬专 讛谉 砖诐 诇讗 谞讝讻专 讚讜讻谉 讻讬 诇讗 讛讬讜 注讜诪讚讬谉 专拽 注诇 讛诪注诇讜转 讜拽讜砖讬讬转讜 讬"诇 讚讛讛讬讗 讚拽讚讜砖讬谉 讛讜讗 诪讗讜转谉 砖砖专讜 讘驻讛. 讜注诪砖"讻 讘讛讙讛讜转 讗讬讻讛 专讘讛 讘驻转讬讞转讗 讚诪砖讗 讙讬讗 讞讝讬讜谉 讬砖讜讘 讗讞专 诇讝讛 讘住"讚:



专砖"讬 讚"讛 注讘讚讬 讻讛谞讬诐 注诇 讗讜讞讝讬 讻诇讬 砖讬专 讻讜'. 讜讘注专讻讬谉 驻讬' 讚拽讗讬 注诇 讛诪讻讬谉 讘讞诇讬诇 讜注"砖 讘诪砖谞讛 讚诪讬谞讬' 拽讗 住诇讬拽:



转讚"讛 讻转谞讗讬 讜讬"诇 讚讛讜讛 诪驻专砖 讛讟注诐 诪砖讜诐 讻讜'. 讻爪"诇:



转讚"讛 诪注诇讬谉 诪砖诪注 砖专"诇 讻讜' 讚诪"住 讗讬谉 诇讛注诪讬讚 注讘讚讬诐 讜讬砖专讗诇讬诐 诇讚讜讻谉 讻讜'. 讻爪"诇:



讘讗"讚 诪砖诪注 砖讛诪注砖讛 讗讬谉 转诇讜讬 讻讜' 讗诇讗 讻讜' 转诇讜讬' 讘诪注砖讛. 讻爪"诇:



讘诪砖谞讛 讻讚讬诐 砖诇 拽"讻 诇讜讙. 注讬' 转讜讬"讟 诪讛 砖讛讘讬讗 诪诪住' 住讜驻专讬诐 诪诪住驻专 注谞讬讬转 讛诇诇讜讬讛 讜谞注诇诐 诪讻"转 砖讻谉 讗讬转讗 讘讬专讜砖诇诪讬 讘驻' 讻诇 讻转讘讬:



专砖"讬 讚"讛 讬讜专讚讬谉 诇注"谞 讻讛谞讬诐 讜诇讜讬诐 讻讜'. 讙诐 讬砖专讗诇讬诐 讗讬谞诐 讗住讜专讬诐 讗诇讗 诪注讝专转 讻讛谞讬诐 讜诇驻谞讬诐 (驻"讗 讚讻诇讬诐 诪"讞):



砖诐 (讘住讛"注) 讜讻讜转诇 诪讝专讞讬 砖讛讜讗 诇住讜祝 注"谞 讛讬讛 谞诪讜讱 讻讚讗诪专讬' 讘讬讜诪讗. 讜转诪讜讛 讚砖诐 诇讗 注诇 讻讜转诇 注"谞 谞讗诪专 专拽 注诇 讻讜转诇 讛专 讛讘讬转 注"砖:



转讚"讛 诪讘诇讗讬. 讘转讜"讞 转讬专抓 讚讘讗讘谞讟 讗砖诪注讬谞谉 讚讛讬' 砖诇 讘讜抓 讜诇讗 砖诇 讻诇讗讬诐 讻讜' 讜谞注诇诐 诪诪谞讜 讙诪专讗 讚砖讘转 (讻讗) 讚诪拽砖讛 诪讬谞讛 诇讛讗 讚转谞讬 专讘"讞 讚驻转讬诇讜转 砖讗"诪 讘讛谉 讘砖讘转 讗"诪 讘讛谉 讘诪拽讚砖 讜注"砖 讘驻专砖"讬 讜讛讻讬 讛诇"诇 讚讗砖诪注讬谞谉 讚诇砖诪讞转 讘讛砖"讗 诪讜转专 讗驻讬' 讘砖诇 爪诪专 讻讚诪砖谞讬 砖诐 讗讜 讚讚讜拽讗 讛谞讬 诪砖讜诐 讚讗讬谞谉 专讗讜讬讬谉 诇诪拽讚砖 讗讘谞讟 诪砖讜诐 爪诪专 砖讘讜 讜诪讻谞住讬诐 诪驻谞讬 讛讻讘讜讚 讚讛讬讜 诇讻住讜转 讘砖专 注专讜讛. 讜注讬' 砖"注 讗讜"讞 住讬' 拽谞"讙 住讻"讗. 讜讙诐 诇砖讜谉 讛转讜住' 转诪讜讛 讘诪砖"讻 砖讙诐 讛讬讗 讛讬转讛 砖诇 砖砖 讚讛讗 砖诇 爪诪专 谞诪讬 诪讜转专 讜讗讜诇讬 讚住"诇 讚诇驻讬 诪讗讬 讚诪砖谞讬 讛转诐 讗讛讗 讚诪拽砖讛 转讜 诪讛讗 讚转谞讬 专讘"诪 讘讙讚讬 讻讛讜谞讛 讻讜' 驻转讬诇讜转 诇诪拽讚砖 诇讗 讚讘讜抓 讙诐 拽讜砖讬讗 专讗砖讜谞讛 诪诪转谞讬转讬谉 诪讬转专爪讗 讘讛讻讬 讜讻诪"讚 讚讗讘谞讟讜 砖诇 讻讛"讚 砖诇 砖砖 诇讘讚 讜讚讜讞拽 讜注讜讚 讚讛讗 拽讬"诇 讛诇讻讛 讻专讘讬 讚讛讬' 砖诇 讻诇讗讬诐 讬讜转专 讟讜讘 诇讗讜拽诪讬 诪转谞讬转讬谉 讗诇讬讘讗 讚讛诇讻转讗 讜砖诪讞转 讘讛砖"讗 砖讗谞讬 讜注讜讚 讚住转诐 诪转谞讬转讬谉 讘讬讜诪讗 (注讗 讘) 诪砖诪注讛 讻专讘讬 诪讚拽讗诪专 诪讜住祝 注诇讬讜 讻"讙 讻讜' 诪砖诪注 讚讘讚' 讛讘讙讚讬诐 砖讜讬诐 讜诪讝讛 转拽砖讛 讙"讻 诇讚注转 专讬讘"讗 讘转讜住' 诇注讬诇 (讛) 讚诪讞诇拽 讘讬谉 诪爪谞驻讜转诐. 讜注讬' 讘砖"讗 住讬' 讻"讟:





讛讙讛讜转 讬注讘"抓

讘诪砖谞讛 住驻诇讬诐. 谞状讘 讘驻诇住 砖驻诇讬诐 诇诪专讜诐 (讗讬讜讘 讛) 诪谉 讘讘砖诇 讬砖讘讬:





讘谉 讬讛讜讬讚注

讜旨诪职谞讜止专讜止转 砖讈侄诇 讝指讛指讘 讛指讬讜旨 砖讈指诐, 讜职讗址专职讘旨指注指讛 住职驻指诇执讬诐 砖讈侄诇 讝指讛指讘 讘旨职专指讗砖讈值讬讛侄诐. 谞专讗讛 诇讬 讘住"讚 诪职谞讜止专指讛 专诪讝 诇转讜专讛 (诪砖诇讬 讜, 讻讙) '讻执旨讬 谞值专 诪执爪职讜指讛 讜职转讜止专指讛 讗讜止专' 讜诇讻谉 讛讬讛 讘讻诇 诪谞讜专讛 讚' 住驻诇讬诐 讻谞讙讚 讚' 讞诇拽讬诐 砖诇 驻专讚"住 [驻砖讟, 专诪讝, 讚专砖, 住讜讚] 讜谞拽专讗讬诐 讘砖诐 住职驻指诇执讬诐 讚讗讬转讗 讘诪讚专砖 (讘专讗砖讬转 专讘讛 驻讞, 讜) 讘驻住讜拽 (讘专讗砖讬转 诪, 讟讝) '讜职讛执谞值旨讛 砖职讈诇止砖指讈讛 住址诇值旨讬 讞止专执讬 注址诇 专止讗砖执讈讬' 讗诇讜 砖诇砖讛 诪诇讻讬讜转 讜讛住诇 讛注诇讬讜谉 讛讜讗 诪诇讻讜转 讗讚讜诐 注讬讬谉 砖诐. 谞诪爪讗 讗讚讜诐 谞拽专讗 讘砖诐 住诇 讜讛转讜专讛 诪讻谞注转 讗转 讗讚讜诐 讚讻转讬讘 (讘专讗砖讬转 讻讝, 讻讘) '讛址拽止旨诇 拽讜止诇 讬址注植拽止讘' 讜讗诪专讜 专讝"诇 '讻旨职砖讈侄讛址拽旨讜止诇 拽讜止诇 讬址注植拽止讘 讗值讬谉 讛址讬旨指讚址讬执诐 讬职讚值讬 注值砖讉指讜' 讜注讬拽专 注住拽 讛转讜专讛 讛讜讗 讘驻讛 讚讻转讬讘 (诪砖诇讬 讚, 讻讘) '讻执旨讬 讞址讬执旨讬诐 讛值诐 诇职诪止爪职讗值讬讛侄诐' 讜讚专砖讜 专讝"诇 (注讬专讜讘讬谉 谞讙:) 诇诪讜爪讬讗讛诐 讘驻讛, 讜诇讻谉 诇注住拽 讛转讜专讛 诪讻谞讛讜 讘砖诐 住值驻侄诇 讻讬 转讘讗 讗讜转 驻' 砖讘讛 注住拽 讛转讜专讛 讜转驻专讬讚 讗讜转讬讜转 住诇 砖讛诐 讻讬谞讜讬 诇讗讚讜诐.
讜讘讝讛 驻专砖转讬 讘住"讚 专诪讝 讛诪砖谞讛 (诪砖谞讛 砖讘转 讬讞, 讘) '讻讜驻讬谉 讗转 讛住诇 诇驻谞讬 讛讗驻专讜讞讬诐' 砖讛诐 转讬谞讜拽讜转 砖诇 讘讬转 专讘谉 讛讘诇 砖讗讬谉 讘讜 讞讟讗 讻诇讜诪专 讻讜驻讛 诪诇讻讜转 讗讚讜诐, 讜诇讻谉 谞专诪讝讜 讘讗专讘注 住驻诇讬诐 讗专讘注 讞诇拽讬 讛转讜专讛 砖讛诐 驻专讚"住 [驻砖讟, 专诪讝, 讚专砖, 住讜讚].
讜诪谞讬讞讬谉 '讻旨址讚旨值讬 砖讈侄诪侄谉 砖讈侄诇 诪值讗指讛 讜职注侄砖讉职专执讬诐 诇止讙 诇职讻旨指诇 住值驻侄诇 讜职住值驻侄诇' 专诪讝 讻讬 拽"讱 爪专讜驻讬 讗诇拽讬诐 讬转诪转拽讜 注诇 讬讚讬 注住拽 讛转讜专讛. 讙诐 拽"讱 诇讜讙讬谉 讛诐 砖诇砖讬诐 拽讘讬谉 专诪讝 诇讗讜转 诇诪"讚 砖讛讜讗 注诇讬讜谉 讛专讜诪讝 诇诇讬诪讜讚 讛转讜专讛. '讜职诇止讗 讛指讬职转指讛 讞指爪值专 讘旨执讬专讜旨砖讈指诇址讬执诐 砖讈侄诇旨止讗 讛指讬职转指讛 诪职讗执讬专指讛 诪值讗讜止专 讘旨值讬转 讛址砖旨讈讜止讗值讘指讛' 谞专诪讝 讘讝讛 砖讻诇 讘讬转 讜讘讬转 爪专讬讱 砖讬讛讬讜 谞砖诪注讬谉 讘讜 讚讘专讬 转讜专讛 讜讗诪专讜 专讝"诇 (诪讙讬诇讛 讟讝:) '诇址讬旨职讛讜旨讚执讬诐 讛指讬职转指讛 讗讜止专指讛' 讝讜止 转旨讜止专指讛, '讜职讞植住执讬讚执讬诐 讜职讗址谞职砖讈值讬 诪址注植砖讉侄讛 讛指讬讜旨 诪职专址拽旨职讚执讬诐 诇执驻职谞值讬讛侄诐 讘旨址讗植讘讜旨拽讜止转 砖讈侄诇 讗讜止专 砖讈侄讘旨执讬讚值讬讛侄诐' 讻讬 讗植讘讜旨拽讜止转 砖讈侄诇 讗讜止专 讛诐 讚讘专讬 转讜专讛 讜转讜驻住讬诐 讗讜转诐 讘旨执讬讚值讬讛侄诐 诇专诪讜讝 砖讚讘专讬 转讜专讛 讘讗讬诐 诇讬讚讬 诪注砖讛 讻讬 讛诪注砖讛 转转讬讬讞住 诇讬讚. 讜讘讝讛 驻专砖转讬 讘住"讚 讛讻专讜讝 讗砖专 诪讻专讬讝讬谉 讘讙谉 注讚谉 (驻住讞讬诐 谞.) 讗砖专讬 诪讬 砖讘讗 诇讻讗谉 讜转诇诪讜讚讜 '讘讬讚讜' 讚讬讬拽讗 讻诇讜诪专 拽讬讬诐 讗讜转讜 讘诪注砖讛 讗砖专 转转讬讬讞住 诇讬讚讬诐.
讜诪讛 砖讛讬讜 讝讜专拽讬谉 讛讗讘讜拽讜转 诇诪注诇讛 讜讞讜讝专讬谉 讜诪拽讘诇讬诐 讗讜转诐, 谞专讗讛 诇讬 讘住"讚 专诪讝讜 讘讝讛 注诇 讗讜专讜转 诪"谉 [诪讬讬谉 谞讜拽讘讬谉] 讗砖专 诪注诇讬诐 注诇 讬讚讬 注住拽 讛转讜专讛 诪转转讗 诇注讬诇讗 讜注诇 讗讜专讜转 诪"讚 [诪讬讬谉 讚讜讻专讬谉] 砖讬讜专讚讬谉 诪注讬诇讗 诇转转讗 讜讚讜拽.



诪执讘旨职诇指讗值讬 诪执讻职谞职住值讬 讛址讻旨止讛植谞执讬诐 讜旨诪值讛侄诪职讬指谞值讬讛侄诐, 诪值讛侄谉 讛指讬讜旨 诪址驻职拽执讬注执讬谉 讜讻讜'. 讜拽砖讛 诇诪讛 讗讬谉 诇讜拽讞讬诐 讗诇讗 诪砖谞讬 诪讬谞讬诐 讗诇讜 讘诇讘讚 讜讗讬谉 诇讜拽讞讬诐 诪谉 讛讻转讜谞转? 讜讛转讜住驻讜转 谞专讙砖讜 讘讝讛 讜讛谞讬讞讜 讘拽讜砖讬讗.
讜谞专讗讛 诇讬 讘住"讚 讚讗诪专讜 专讝"诇 (注专讻讬谉 讟讝.) 讗讘谞讟 诪讻驻专 注诇 讛专讛讜专 讛诇讘 讜诪讻谞住讬讬诐 注诇 注专讬讜转 讗讘诇 讛讻转讜谞转 诪讻驻专转 注诇 砖驻讬讻讜转 讚诪讬诐. 讜讛谞讛 讘拽讬讘讜抓 注诐 专讘 砖谞诪爪讗讬诐 砖诐 讗谞砖讬诐 讜谞砖讬诐 砖诪讞讬诐 讗讝 讛讬爪专 讛专注 讬转讙专讛 讬讜转专 讘砖转讬 注讜谞讜转 讗诇讜 诇讛讞讟讬讗诐 讘注专讬讜转 讜讘讛专讛讜专 讛诇讘, 诇讻谉 诪讘讬讗讬谉 讘讙讚讬诐 讗诇讜 讛诪讻驻专讬诐 注诇 讝讛 讜注诇 讝讛 诇讛讚诇拽转 诪爪讜讛 讻讚讬 砖讬讙讬谞讜 砖讘讗讜转讜 诪注诪讚 诇讗 讬转讙专讛 讛讬爪专 讛专注 讘砖转讬 诪讻砖讜诇讜转 讗诇讜, 讜讙诐 诇注讜专专 讗转 诇讘 讛讗谞砖讬诐 讗砖专 专讜讗讬谉 讗转 讝讗转 讛讛讚诇拽讛 诇拽讞转 诪讜住专 诇注爪诪诐 诇讛讬讜转 谞砖诪专讬诐 讘讚讘专 讝讛.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 诇讬诪讗 转讛讜讬 转讬讜讘转讗 讚专"讬 讘转专转讬. 讻注讬谉 讝讛 诇注讬诇 讚祝 讚 注"讘 讜砖"谞:





诪专讗讬转 讛注讬谉

转讬讜讘转讗 讚专讘 讬讜住祝 讜讻讜'. 讬砖 诪讬 砖讛拽砖讛 讚讛专讬 讗诪专讜 讘讬专讜砖诇诪讬 注诇 诪砖谞转谞讜 讛讗 砖诇 拽专讘谉 讚讜讞讛 诪转谞讬转讬谉 讻专讘讬 讬讜住讬 讘专 讬讛讜讚讛 讚转谞讬 讞诇讬诇 砖诇 拽专讘谉 讚讜讞讛 讗转 讛砖讘转 讚讘专讬 专讘讬 讬讜住讬 讘专 讬讛讜讚讛 讜讞讻"讗 讗讬谞讜 讚讜讞讛 诇讗 讗转 讛砖讘转 讜诇讗 讗转 讬"讟 注"讻 讘讬专讜砖诇诪讬 讜讛专讬 讛讱 讘专讬讬转讗 讻专讘 讬讜住祝 讚砖诇 砖讜讗讘讛 讗讬谞讜 讚讜讞讛 讜讗诪讗讬 讗住拽讬讛 诇专讘 讬讜住祝 讘转讬讜讘转讗. 讜讗谞讬 讘注谞讬讬 讛砖讘转讬 讚诇拽"诪 讚讜讚讗讬 讘专讬讬转讗 讚诪讬讬转讬 讘讬专讜砖诇诪讬 讜讘专讬讬转讗 讚诪讬讬转讬 讘转诇诪讜讚 讘讘诇讬 讛谉 讗诪讬转讬讜转 讜诇讬讻讗 诇诪讬诪专 讚讞讚讗 讛讬讗 诪砖讘砖转讗 讗"讻 转拽砖讬 讘专讬讬转讜转 讗讛讚讚讬 讚讘专讬讬转讗 讚住讜讙讬讬谉 讘讘讘诇讬 拽讗诪专 专讘讬 讬讜住讬 讘专 讬讛讜讚讛 讚砖讬专 砖讜讗讘讛 讚讜讞讛 砖讘转 讜讘专讬讬转讗 讚讬专讜砖诇诪讬 拽讗诪专 砖讬专 讚拽专讘谉. 讜诪讜讻专讞 诇讜诪专 讚讘专讬讬转讗 讚讬专讜砖诇诪讬 讚谞拽讟讛 讙讘讬 专讘讬 讬讜住讬 讘专 讬讛讜讚讛 砖讬专 讚拽专讘谉 讛"讛 讚讙诐 砖讬专 讚砖讜讗讘讛 诇专讘讬 讬讜住讬 讘专 讬讛讜讚讛 讚讜讞讛 砖讘转 讜谞拽讬讟 砖讬专 讚拽专讘谉 诇讛讜讚讬注讱 讻讞谉 讚专讘谞谉 讚驻诇讬讙讬 讗祝 讘砖讬专 讚拽专讘谉 讜专讘谞谉 讛诇讻转讗 讻讜讜转讬讬讛讜 讗讘诇 诇专"讬 讘专 讬讛讜讚讛 讗祝 讚砖讜讗讘讛 讚讞讬 讻诪驻讜专砖 讘讘专讬讬转讗 讚讘讘诇讬 讜讗"讻 砖驻讬专 诪讜转讬讘 诇专讘 讬讜住祝 讜诪住讬拽 讘转讬讜讘转讗: 
讗讱 拽砖讛 诇专讘讬 讬专诪讬讛 讘专 讗讘讗 讚拽讗诪专 讚砖讬专 砖诇 拽专讘谉 诇讚讘专讬 讛讻诇 讚讜讞讛 砖讘转 讚讛专讬 拽转谞讬 讘讘专讬讬转讗 讚讬专讜砖诇诪讬 讚专讘谞谉 驻诇讬讙讬 讜住讘专讬 讚砖讬专 砖诇 拽专讘谉 讗讬谞讜 讚讜讞讛 讜讗讬讱 拽讗诪专 专讘讬 讬专诪讬讛 讚砖讬专 讚拽专讘谉 诇讚讘专讬 讛讻诇 讚讜讞讛 砖讘转: 
讜谞专讗讛 讚诪讗讬 讚拽讗诪专 专讘讬 讬专诪讬讛 讚讘专讬 讛讻诇 讛讬讬谞讜 注诇 讛转谞讗讬诐 讛诪讜讝讻专讬诐 讘诪砖谞讛 讜讘专讬讬转讗 讚住讜讙讬讬谉. 讜讗讛"谞 讚讗讬讻讗 专讘谞谉 讗讞专讬谞讬 讚驻诇讬讙讬, 讜诪讝拽谞讬诐 讗转讘讜谞谉 讚住讘专讬 诪专谞谉 讛转讜住驻讜转 讜讛专砖讘"讗 讝"诇 诇转专讜爪讬 住讜讙讬讬 讘讻讬讜爪讗 讘讝讛. 讜讛诇讗 诪专讗砖 讚讘专转讬 讗谞讬 讘注谞讬讜转讬 讘拽讜谞讟专讬住 讬注讬专 讗讝谉 诪注专讻转 讻祝 讗讜转 讘' 注讬讬谉 砖诐 讜诪砖诐 讘讗专"讛 讻讻诇 讗砖专 讚讘专谞讜 讘住"讚:


转讜住驻讜转 讚"讛 诪讘诇讗讬 诪讻谞住讬 讛讻讛谞讬诐. 注诪"砖 讘注谞讬讜转讬 讘讛讙讛讜转 讛专诪讘"诐 驻"讞 讚讻诇讬 讛诪拽讚砖 讘住讬讬注转讗 讚砖诪讬讗:





驻转讞 注讬谞讬诐

讞住讬讚讬诐 讜讗谞砖讬 诪注砖讛 讛讬讜 诪专拽讚讬谉 讘驻谞讬讛诐. 驻讬专讜砖 讛讬讜 诪专拽讚讬诐 诇驻谞讬 讛诇讜讬讬诐 砖讛讬讜 注讜诪讚讬诐 讘诪注诇讜转 讜讛诐 讛讬讜 诇诪讟讛 讘注讝专讛 讜诪专拽讚讬诐 诇驻谞讬讛诐 讘讗讘讜拽讜转 砖诇 讗讜专 砖讛讬讜 讝讜专拽讬谉 讻诇驻讬 诪注诇讛 讜诪拽讘诇 讗' 讜讝讜专拽 讗' 讜讛讬讜 讗讜诪专讬诐 讚讘专讬 砖讬专讜转. 诇拽讜讟讬 专讘 讘爪诇讗诇 讻"讬 讘砖诐 专讘讬谞讜 讬砖注讬讛 讛讙讚讜诇:





砖注专讬 转讜专转 讘讘诇

(谞讗 住注"讗 专砖"讬) 讚"讛 砖诇讗 讛讬转讛 讜讻讜' 讜讻讜转诇 诪讝专讞讬 砖讛讜讗 诇住讜祝 注讝专转 谞砖讬诐 讛讬讛 谞诪讜讱 讜讻讜'.鈥斪⒆�' 讬讜诪讗 砖诐 讚驻讬' 专砖"讬, 讚讻讜转诇 讛专 讛讘讬转 砖讘讜 谞讻谞住讬诐 诇讞讬诇 砖诇驻谞讬 注讝专转 谞砖讬诐 讛讬讛 谞诪讜讱. 讜讚注 砖讘住' 转讘讜讗讜转 讛讗专抓 驻"讝 (讬专讜砖诇诐 转专"住, 注诪' 砖诇讞 讜砖"诪) 讛砖讬讙 注诇 驻讬专砖"讬 讻讗谉, 砖诪讚讘专讬讜 谞专讗讛 砖诇诪讝专讞 讛专 讛讘讬转 讛讬讜 讘转讬 讘谞讬 讗讚诐 讘讬专讜砖诇讬诐, 讻讬 讘讗诪转 讛讬转讛 讞讜诪转 讛专 讛讘讬转 砖讘诪讝专讞 讙"讻 讞讜诪转 注讬专 讬专讜砖诇诐 注爪诪讛, 讻诪讘讜讗专 讘讬讜住讬驻讜谉.





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

砖讬讟转 讛专诪讘"诐 讘注讬拽专 砖讬专讛 讘讻诇讬 讗讜 讘驻讛.
讗) 讛专诪讘"诐 驻讜住拽 (驻"讙 诪讻诇讬 讛诪拽讚砖 讛诇"讙) 讜讝"诇 - 讜讗讬谉 驻讜讞转讬谉 诪讬"讘 诇讜讬诐 注讜诪讚讬诐 注诇 讛讚讜讻谉 讘讻诇 讬讜诐 诇讜诪专 砖讬专讛 注诇 讛拽专讘谉 讻讜' 讜讗讬谉 讗讜诪专讬谉 砖讬专讛 讗诇讗 讘驻讛 讘诇讗 讻诇讬 砖注讬拽专 讛砖讬专讛 砖讛讬讗 注讘讜讚转讛 讘驻讛 讜讗讞专讬诐 讛讬讜 注讜诪讚讬诐 砖诐 诪谞讙谞讬谉 讘讻诇讬 砖讬专 诪讛谉 诇讜讬诐 讜诪讛谉 讬砖专讗诇讬诐 诪讬讜讞住讬谉 讜讻讜'. 讘讛诇讻讛 讝讜 驻讜住拽 砖注讬拽专 砖讬专讛 讘驻讛. 讘专诐 讘讛诇' 讜' 砖诐 驻讜住拽 讜讝"诇 - 讘讬"讘 讬讜诐 讘砖谞讛 讛讞诇讬诇 诪讻讛 诇驻谞讬 讛诪讝讘讞 讻讜' 讜讞诇讬诇 讝讛 讚讜讞讛 砖讘转 诪驻谞讬 砖讛讜讗 讞诇讬诇 砖诇 拽专讘谉 讜讞诇讬诇 砖诇 拽专讘谉 注讘讜讚讛 讛讬讗 讜讚讜讞讛 讗转 讛砖讘转 注讻"诇. 讛专讬 讚注转讜 砖讛讞诇讬诇 砖诇 拽专讘谉 讚讜讞讛 砖讘转 讻砖讬讟转 专' 讬专诪讬' 讘专 讗讘讗 讜讻诪住拽谞转 讛住讜讙讬讗. 讜诇讻讗讜专讛 讟注诪讜 砖诇 专' 讬专诪讬' 讛讜讗 诪砖讜诐 砖住讜讘专 讚注讬拽专 砖讬专讛 讘讻诇讬, 讜讗"讻 砖讬讟转讜 注讜诪讚转 讘谞讬讙讜讚 诇驻住拽 讛专诪讘"诐, 讜讗讬讱 诪拽讬讬诐 讛专诪讘"诐 砖转讬 砖讬讟讜转 住讜转专讜转, 诪爪讚 讗讞讚 驻讜住拽 砖注讬拽专 砖讬专讛 讘驻讛 讜诪爪讚 砖谞讬 砖讛讞诇讬诇 讚讜讞讛 讗转 讛砖讘转.
讜谞"诇, 砖诇专诪讘"诐 诪转驻专砖转 砖讬讟转 专' 讬专诪讬' 讘诪住拽谞讛 砖注讬拽专 砖讬专讛 讘驻讛, 讗诇讗 砖专' 讬专诪讬' 住讜讘专 砖讙诐 讛讛讚讜专 砖诇 砖讬专讛 讘讻诇讬 讚讜讞讛 讗转 讛砖讘转, 讜讘讻讱 讚讜诪讛 诇爪讬爪讬谉 砖讗讬谞谉 诪注讻讘讬诐 讗转 讛诪讬诇讛 讛讚讜讞讬诐 讗转 讛砖讘转 诪讟注诐 讛讚讜专 诪爪讜讛.
讜讛讜讗 注"驻 诪讛 砖讘讬讗专 讛讙专"讞 讝爪"诇 砖讘讚讬谉 讛讚讜专 诪爪讜讛 讜讝讛 拽诇讬 讜讗谞讜讛讜 讬砖 砖转讬 讛诇讻讜转: 讗) 讞诇讜转 砖诐 讛讚讜专 诪爪讜讛 讘注诇诪讗 讻讙讜谉 讛讛讚讜专 讚讟诇讬转 谞讗讛 讜住"转 谞讗讛; 讛讚讜专 讝讛 讗讬谞讜 讞诇讜转 讘注爪诐 拽讬讜诐 讛诪爪讜讛 讚爪讬爪讬转 讜讻转讬讘转 住"转 讗诇讗 诪讛讜讛 拽讬讜诐 诇注爪诪讜 讜讛讚讜专 诪爪讜讛 讘注诇诪讗; 讘) 讞诇讜转 砖诐 讛讚讜专 诪爪讜讛 砖讞诇 讘注爪诐 拽讬讜诐 讛诪爪讜讛, 讻讙讜谉 讘诪讬诇讛 讛爪讬爪讬谉 砖讗讬谞谉 诪注讻讘讬谉; 讛讚讜专 讝讛 讚讜讞讛 砖讘转 诪砖讜诐 讚讛讜讬 讞诇讜转 砖诐 诪讬诇讛 砖注"讬 诪拽讬讬诪讬谉 诪爪讜转 诪讬诇讛 注爪诪讛 讜讗讬谞讜 讛讚讜专 诪爪讜讛 讘注诇诪讗. 讜谞专讗讛 讚讘讚讜诪讛 诇讝讛 住讜讘专 讛专诪讘"诐 诇讙讘讬 砖讬专讛 讘讻诇讬, 讚讗讬谞讛 拽讬讜诐 讛讚讜专 诪爪讜讛 讘注诇诪讗 讜讘住讜诪讬 拽诇讗 讙专讬讚讗, 讗诇讗 砖讞诇讛 讘注爪诐 诪爪讜转 讛砖讬专讛 注诇 讛拽专讘谉 讜讛讜讬' 拽讬讜诐 讚砖讬专讛 讘注讬拽专 讛拽专讘转 讛拽专讘谉. 讜讚注转讜 砖讛驻住讜拽讬诐 砖诪讝讻讬专讬诐 讻诇讬诐 诪谞讙谞讬诐 讘讛讚讬 砖讬专讛 讘驻讛 诪讜讻讬讞讬诐 砖讛谞讙讬谞讛 讘讻诇讬诐 讗讬谞讛 住转诐 讛讚讜专 诪爪讜讛 讗诇讗 诪讛讜讛 讞诇拽 诪注爪诐 讞诇讜转 讛砖讬专讛 注诇 讛拽专讘谉, 讚讛砖讬专讛 讘讻诇讬诐 讜讘驻讛 讛诐 拽讬讜诐 讘注讬拽专 讛拽专讘转 讛拽专讘谉.
讜注讬讬谉 讘专讬讟讘"讗 讻讗谉 讘住讜讙讬讗 讜讝"诇: 讜讗讬讻讗 讚拽"诇 讜讛讻转讬讘 讘住讬驻讬讛 讚拽专讗 讜讘讛专讬诐 拽讜诇 讘讞爪讜爪专讜转 讜讘诪爪诇转讬诐 讜讘讻诇讬 讛砖讬专 讜讘讛诇诇 诇讛' 讻讬 讟讜讘 诪讚拽讗诪专 讻诇讬 讛砖讬专 讗诇诪讗 砖讬专讛 讘讻诇讬 讜讬"诇 讚讜讚讗讬 诇讬讻讗 诇诪"讚 讚砖讬专 讻诇讬诐 诇讗 讛讜讬 讞砖讬讘 讻砖讬专 讗诇讗 讛讬讬谞讜 专讗讬讬讛 讚诪讬讬转讬 讚诇讗 拽专讬 诪砖讜专专讬诐 住转诐 讚诪拽讚砖 讗诇讗 诇诪砖诪讬注 拽讜诇 讘讛诇诇 讜讘讛讜讚讜转 诇讛' 讜诇讗 诇诪讞讝讬拽讬诐 讘讻诇讬 砖讬专 讗诇诪讗 注讬拽专 砖讬专讛 讘驻讛 讛讜讗 讜讻讜' 注讻"诇. 讛专讬讟讘"讗 住讜讘专 讚砖讬专讛 讘讻诇讬 讞诇讛 讘注爪诐 诪爪讜转 讛砖讬专讛 砖诇 讛拽专讘谉 讜砖诇 讛诪拽讚砖 - 讗诇讗 讚驻诇讬讙讬 讘注讬拽专 讞讬讜讘 讚砖讬专讛 讗讬 讛讜讗 讚讜拽讗 讘驻讛 讗讜 讙诐 讘讻诇讬. 讻诇 讝讛 诇讙讘讬 讛讞讬讜讘 讚砖讬专讛, 讗讜诇诐 讘讞诇讜转 讛砖讬专讛, 砖讬专讛 讘讻诇讬 讛讬讗 诪注讬拽专 讞诇讜转 讛砖讬专讛 注诇 讛拽专讘谉 讜砖讘诪拽讚砖. 讜讻谉 住讜讘专 讛专诪讘"诐 讚讙诐 讗诐 注讬拽专 砖讬专讛 讘驻讛 诪"诪 讞诇讜转 砖诐 讛砖讬专讛 注诇 讛拽专讘谉 讞诇讛 讗祝 讘砖讬专讛 讘讻诇讬, 讜讛讜讗讬诇 讜讛专诪讘"诐 住讜讘专 砖讛砖讬专讛 讘讻诇讬 诪讛讜讜讛 拽讬讜诐 讘讛拽专讘转 讛拽专讘谉 讚讜讞讛 讛讬讗 讗转 讛砖讘转. 讗诇讬讘讗 讚讛专诪讘"诐 住讜讘专 专' 讬讜住祝 讚诇诪"讚 注讬拽专 砖讬专讛 讘驻讛 讚讬谉 讛砖讬专讛 讘讻诇讬 讛讜讬 讞诇讜转 讚讬谉 讛讚讜专 诪爪讜讛 讘注诇诪讗 讜砖讬专讛 讘讻诇诇 讜讗讬谞讜 讞诇讜转 讘注讬拽专 讛拽专讘谉. 讘专诐 诇专' 讬专诪讬讛 砖讬专转 讻诇讬 讞诇讜转 讘注爪诐 讛砖讬专讛 注诇 讛拽专讘谉, 讜讬讜爪讗 诪讻讱 砖诇专讘 讬讜住祝 砖讬专讛 讘讻诇讬 讗讬谞讛 讚讜讞讛 讗转 讛砖讘转, 讜诇专' 讬专诪讬' 讚讜讞讛.
讜讬砖 诇讛注讬专, 讚讗讬 砖讬讟转 专' 讬专诪讬' - 讜讻谉 驻讜住拽 讛专诪讘"诐 - 讚讘砖讬专讛 讘讻诇讬 拽讬讬诪转 讞诇讜转 讚讬谉 砖讬专讛 讘讛拽专讘转 讛拽专讘谉, 讜讞砖讜讘讛 讞诇讜转 砖讬专讛 诪诪砖 讻诪讜 砖讬专讛 讘驻讛, 诪讚讜注 住讜讘专讬诐 讚诇讬讻讗 讞讬讜讘 砖讛诇讜讬讬诐 讬谞讙谞讜 注诇 讛讻诇讬诐, 讜讛专讬 讻转讬讘 (讚讘专讬诐 讬状讞:讝壮) 讜砖专转 讘砖诐 讛' 讗诇拽讬讜 讻讻诇 讗讞讬讜 讛诇讜讬诐 讛注讜诪讚讬诐 砖诐 诇驻谞讬 讛', 讜讚专砖讬谞谉 (注专讻讬谉 讬讗), 讜讻谉 诪讘讬讗 讛专诪讘"诐 (驻"讙 诪讻诇讬 讛诪拽讚砖 讛诇"讘), 讗讬 讝讛讜 砖讬专讜转 砖讛讜讗 讘砖诐 讛' 讛讜讬 讗讜诪专 讝讜 砖讬专讛. 讜诪讗讞专 讚讛谞讙讬谞讛 讘讻诇讬 讞砖讜讘讛 砖专讜转 讜砖讬专讛 诪诪砖 诇诪讛 讗讬谉 讞讬讜讘 砖专拽 诇讜讬 讬谞讙谉, 讜诪讚讜注 住讜讘专讬谉 专' 讬专诪讬讛 讜讛专诪讘"诐 讚讬砖专讗诇讬诐 诪谞讙谞讬谉 讘讻诇讬诐 讻诪讜 诇讜讬讬诐.
讜谞"诇, 讚砖讗谞讬 讚讬谉 砖专讜转 讚诇讜讬 诪注讘讜讚转 讛讻讛谞讬诐, 讚驻住讜诇 讝专 讘注讘讜讚转 讛讻讛谞讬诐 讚讬谉 讛讜讗 讘注爪诐 讛讞驻爪讗 砖诇 讛注讘讜讚讛. 注讘讜讚转 讛讻讛谞讬诐 讗讬谞讛 专讗讜讬讬讛 诇讝专, 讻讬 注爪诐 讛讞驻爪讗 砖诇 注讘讜讚转 讛拽专讘谞讜转 讻砖专 讚讜拽讗 讘讻讛讜谞讛, 诪砖讗"讻 讘砖讬专讛 讜砖讬专讜转 讚诇讜讬诐 讗讬谉 讛驻拽注转 讛讝专 诪砖讜诐 注爪诐 讛讞驻爪讗 讚砖讬专讛 讜讚砖专讜转, 讻讬 讙诐 讝专 专讗讜讬 诇讛谉. 讬住讜讚 讗讬住讜专 讝专 讘砖专讜转 讚诇讜讬诐 讛讜讗 诪砖讜诐 讞诇讜转 诪讬谞讜讬 讛诇讜讬诐, 讚讻诇 砖讬砖 诪讬谞讜讬 诇讜讬诐 诇砖专转 诪讜驻拽注 讝专, 讗讘诇 讘诪拽讜诐 砖讗讬谉 诇讜讬 诪转诪谞讛 讝专 讻砖专. 砖讬讟转 讛专诪讘"诐 讚诪讬谞讜讬 诇讜讬 讘砖讬专 转诇讜讬 讘注讬拽专 讞讬讜讘 讚砖讬专, 讚讗诐 注讬拽专 讛砖讬专讛 讘讻诇讬, 讜谞讙讬谞讛 讘讻诇讬 诪注讬拽专 讞讜讘转 讛砖讬专讛 讜砖专讜转, 讞讬讬讘讬谉 诇诪谞讜转 讚讜拽讗 诇讜讬, 讜讝专 驻住讜诇. 诇注讜诪转 讝讗转 讗诐 注讬拽专 讛砖讬专讛 讘驻讛, 讜讻谉 驻讜住拽 讛专诪讘"诐, 讛诪讞讬讬讘 讛讜讗 诇诪谞讜转 诇讜讬 诇砖专转 讘砖讬专讛 讘驻讛, 讜讝专 驻住讜诇 诇砖讬专 讘驻讛. 讘专诐 讗讬谉 讞讬讜讘 诇诪谞讜转 诇讜讬 诇谞讙谉 讘讻诇讬诐, 讜诇讻谉 讝专 讻砖专 诇谞讙谉 讘讻诇讬, 讚注爪诐 讛讞驻爪讗 讚砖专讜转 讜砖讬专讛 谞讬转谞转 诇讝专讬诐 讘诪拽讜诐 砖讗讬谉 诪讬谞讜讬 诇讜讬.
讜谞专讗讛, 讚讞讬诇讜拽 讝讛 诪讜讻专讞, 砖讛专讬 讘砖专讜转 讚诇讜讬 讛讛诇讻讛 讛讬讗 砖诪砖讜专专 砖砖讬注专 讞讬讬讘 诪讬转讛 (注专讻讬谉 讬讗:) 诪讚讬谉 讝专, 讜讻谉 讗讬转讗 砖诐, 讗诪专 讗讘讬讬 谞拽讟讬谞谉 诪砖讜专专 砖砖讬注专 讘砖诇 讞讘讬专讜 讘诪讬转讛 砖谞讗' 讻讜' 讜讛讝专 讛拽专讘 讬讜诪转 诪讗讬 讝专 讗讬诇讬诪讗 讝专 诪诪砖 讛讻转讬讘 讞讚讗 讝讬诪谞讗 讗诇讗 讝专 讚讗讜转讛 注讘讜讚讛, 讜讻谉 驻讜住拽 讛专诪讘"诐 (驻"讙 诪讻诇讬 讛诪拽讚砖 讛诇讬"讗). 讜讛谞讛, 讘注讘讜讚转 讛讻讛谞讬诐 讗讬谉 讻讛谉 讘注讘讜讚转 讻讛谉 讞讘讬专讜 讞讬讬讘 讻诇讜诐 讜讗讬谉 讗讬住讜专 讝专讜转 谞讜讛讙 讘讻诇诇 讘讻讛谉 讘注讘讜讚转 讞讘讬专讜. 讜注诇讬谞讜 诇讛转讘讜谞谉 讘讞诇讜拽 讘讬谉 注讘讜讚转 诇讜讬 诇注讘讜讚转 讻讛谉. 讜谞专讗讛 砖讛讞讬诇讜拽 讻谞"诇, 讚讘注讘讜讚转 讛讻讛讜谞讛 注讬拽专 讛诪驻拽讬注 讚讝专讜转 讛讜讗 讘讞驻爪讗 砖诇 讛注讘讜讚讛 讜诇讗 讘诪讬谞讜讬 讛讻讛谉, 讜诇讻谉 讗讬谉 讛驻拽注讛 诪注讘讜讚转 讻讛谉 诇讻讛谉 讞讘讬专讜, 讚讻诇 讻讛谉 专讗讜讬 诇讞驻爪讗 讚注讘讜讚转 讻讛谉, 诪讗讬讚讱 讘注讘讜讚转 砖专讜转 讚诇讜讬讛 讬住讜讚 讛诪驻拽讬注 讚讝专 讛讜讗 诪讬谞讜讬 讛诇讜讬 诇注讘讜讚转讜 讜诇讻谉 诇讜讬 诪讜驻拽注 讗驻讬' 诪注讘讜讚转 诇讜讬 讞讘讬专讜, 讚讛诪讬谞讜讬 诇砖讜注专 诪驻拽讬注 注讘讜讚转 讛诪砖讜专专, 讜讻谉 诇讛讬驻讱.
讜注讬讬谉 讘专诪讘"诐 (驻"讙 诪讻诇讬 讛诪拽讚砖 讛诇"讗 讜讘') 讜讝"诇 - 讝专注 诇讜讬 讻讜诇讜 诪讜讘讚诇 诇注讘讜讚转 讛诪拽讚砖 讻讜' 讜诪爪讜转 注砖讛 诇讛讬讜转 讛诇讜讬诐 驻谞讜讬讬谉 讜诪讜讻谞讬谉 诇注讘讜讚转 讛诪拽讚砖 讘讬谉 专爪讜 讘讬谉 砖诇讗 专爪讜 砖谞讗' 讜注讘讚 讛诇讜讬 讗转 注讻讜讚转 讗讛诇 诪讜注讚, 讜讘谉 诇讜讬 砖拽讘诇 注诇讬讜 讻诇 诪爪讜转 诇讜讬讛 讞讜抓 诪讚讘专 讗讞讚 讗讬谉 诪拽讘诇讬谉 讗讜转讜 注讚 砖讬拽讘诇 讗转 讻讜诇谉 讜讻讜'. 讜讛谞讛 讚讘专讬讜 讚讜专砖讬诐 讘讬讗讜专, 讚诪讛讜 讙讜祝 讛诪爪讜讛 砖讬讛讬讜 驻谞讜讬讬谉 讜诪讜讻谞讬谉 诇注讘讜讚转 讛诪拽讚砖 讘讬谉 专爪讜 讜讘讬谉 砖诇讗 专爪讜, 讜诪讛 讛讬住讜讚 讘拽讘诇转 讛诇讜讬 讚讞讬讬讘 诇拽讘诇 注诇讬讜 讻诇 诪爪讜转 讛诇讜讬讛. 讜注讜讚, 讛专讬 讘谞讜讙注 诇讻讛谞讬诐 讗讬谉 讛专诪讘"诐 诪讘讬讗 讘讻诇诇 讗讬讝讜 砖讛讬讗 讛诇讻讛 讚拽讘诇讛 讜讙诐 讗讬谞讜 诪讝讻讬专 砖讜诐 诪爪讜讛 砖讬讛讬讜 驻谞讜讬讬诐 讜诪讜讻谞讬诐 诇注讘讜讚讛 - 讜拽砖讛 讚诪"砖 讻讛谉 诪诇讜讬.
讜讘讛住讘专 讛讚讘专讬诐 谞专讗讛 讚诪爪讜讛 诪讬讜讞讚转 谞讗诪专转 讘诇讜讬诐 砖讬讛讬讜 诪谞讜讬讬诐 诇注讘讜讚转诐, 讗讞讚 讻诪砖讜专专 讜讗讞讚 诇砖讜注专. 讜讝讛 讬住讜讚 讛诪爪讜讛 砖讬讛讬讜 驻谞讜讬讬诐 讜诪讜讻谞讬诐 诇注讘讜讚转 讛诪拽讚砖, 讻诇讜诪专, 砖讬转诪谞讜 讗讬砖 讗讬砖 诇注讘讜讚转讜. 讜讝讛 讙诐 讬住讜讚 讛拽讘诇讛 砖讞讬讬讘 讻诇 诇讜讬 诇拽讘诇, 讚讛讬讬谞讜, 砖讞讬讬讘 诇讛讬讜转 诪讜讻谉 讜诇拽讘诇 讗转 讛诪讬谞讜讬 讜讛注讘讜讚讛 诪注讘讜讚转 讛诇讜讬讛 砖诪诪谞讬诐 讗讜转讜 讗诇讬讜, 讜讗住讜专 诇讘谉 诇讜讬 诇住专讘 讗讬讝讛 砖讛讜讗 诪讬谞讜讬 诇注讘讜讚转 诇讜讬. 讛诪谞讜讬 讛讜讗 讛诪讻砖讬专 讗转 讛诇讜讬 诇注讘讜讚讛 讜诇砖专讜转. 讚讜拽讗 诪讬 砖诪转诪谞讛 诪讜讻砖专 诇注讘讜讚转 讛诇讜讬讛 讜诪讬 砖讗讬谞讜 诪转诪谞讛 讗讬谞讜 诪讜讻砖专 讜讛专讬 讛讜讗 讻讝专. 讜讗讬谉 诪诪谞讬诐 诪讬 砖讗讬谞讜 诪讜讻谉 诇拽讘诇 讗讬讝讛 诪讬谞讜讬 讜转驻拽讬讚 砖讬讟讬诇讜 注诇讬讜, 讚讗诐 讗讬谞讜 诪讜讻谉 诇讻诇 诪谞讜讬 诪讛诪谞讜讬讬诐 - 讘讬谉 诇讛讬讜转 诪诪讜谞讛 讻诪砖讜专专 讗讜 讻砖讜注专 - 讗讬谞讜 专讗讜讬 诇讛转诪谞讜转 讘讻诇诇.
注"驻 讬住讜讚 讝讛 诪讘讜讗专 讚讬谉 讛专诪讘"诐 讘砖讬专讛 讘讻诇讬 - 讚讛讜讗讬诇 讜讗讬谉 讞讬讜讘 讻注讘讜讚转 讛砖专讜转 讘讻诇讬 讗讬谉 讚讬谉 诪讬谞讜讬 诇讜讬 讜诪砖讜"讛 讻诇 讝专 讻砖专 讘讛 讜诇讗讜 讚讜拽讗 诇讜讬诐. 讚讛驻拽注转 讝专讬诐 诪砖专讜转 讚诇讜讬 转诇讜讬讛 讘诪讬谞讜讬 讜诇讗 讘注爪诐 讛讞驻爪讗 砖诇 讛砖专讜转, 诪砖讗"讻 讘注讘讜讚转 讛讻讛谞讬诐.
讘) 讜讘讚讬谉 讛讞诇讬诇 讘砖注转 砖讞讬讟转 讛驻住讞 讬诇"注, 讚诇讻讗讜专讛 讻讬讜谉 讚诇讗 讛讬讜 讘讜 谞住讻讬 讬讬谉 讗讬谉 讘讜 讞诇讜转 讚讬谉 砖讬专讛 注诇 讙讜祝 讛拽专讘谉, 砖讛专讬 讛诪爪专祝 砖诇 讛砖讬专讛 诇讙讜祝 讛拽专讘谉 讛诐 讛谞住讻讬诐 讻讚讗讬转讗 讘转讜住' 讘讘专讻讜转 (诇讛. 讚"讛 砖讗讬谉) 讻谞"诇. 讗讬谉 砖讬专讛 讞诇讛 注诇 讛拽专讘谉 讗诇讗 注"讬 讛讬讬谉 讚谞住讻讬诐, 讜讛砖讬专讛 注诇 讬讬谉 讛谞住讻讬诐 诪爪专驻转 讛砖讬专讛 诇注爪诐 讛拽专讘转 讛拽专讘谉 砖转讬讞砖讘 讻拽讬讜诐 拽专讘谉. 诪讗讞专 砖讘驻住讞 讗讬谉 讬讬谉, 诇讻讗讜专讛 讗讬谉 讛砖讬专讛 讞诇讛 讘拽讬讜诐 讛拽专讘转 讛拽专讘谉 讜讗讬谞讛 讗诇讗 诪爪讜转 砖讬专讛 讘诪拽讚砖. 讜讛谞讛 拽讬讜诐 讛砖讬专讛 讚拽专讘谉 讛讜讗 讛讚讜讞讛 讗转 讛砖讘转, 讜讗"讻 诇诪讛 讬讚讞讛 讛讞诇讬诇 砖诇 驻住讞 砖讘转4.
讜讬转讻谉 讚砖讗谞讬 讛砖讬专讛 讚驻住讞 讚讛诪讞讬讬讘 讛讜讗 拽专讘谉 讜诇讻谉 拽专讘谉 诪转讬专 诇讚讞讜转 砖讘转. 讻讬 讗注"驻 砖讗讬谉 讘驻住讞 砖讬专讛 注诇 讛讬讬谉, 讜讗讬谉 讘讜 砖讬专讛 讘注讬拽专 拽讬讜诐 讛讛拽专讘讛 讚驻住讞, 讘讻诇 讝讗转 诪讻讬讜谉 讚讬砖 诪讞讬讬讘 砖诇 拽专讘谉 诇砖讬专 讘砖注转 讛拽专讘转讜 讬砖 讚讬谉 讚讞讬讬讛. 讜讛谞讛, 砖讬专转 拽专讘谉 讛驻住讞 讝拽讜拽讛 诇注讝专讛, 讜讞讝讬谞谉 诪讻讱 讚讚讬谉 讛讜讗 诪讚讬谞讬 讛拽专讘谉 讜讬砖 诇砖讬专讛 砖讬讬讻讜转 诇拽专讘谉 讜讗讬谞讛 砖讬专讛 讘诪拽讚砖 讘注诇诪讗 讘诇讬 砖讬讬讻讜转 诇拽专讘谉. 讜讘讻谉 讗注"驻 砖讘诇讬 讬讬谉 讗讬谉 讛砖讬专讛 拽讬讜诐 讘注讬拽专 讛拽专讘转 讛拽专讘谉 注爪诪讛 诪"诪 讬砖 诪讞讬讬讘 讚拽专讘谉 讜砖讬讬讻讜转 讜爪专讜祝 诇拽专讘谉. 讜诇驻讬"讝 驻住拽 讛专诪讘"诐 砖讛砖讬专讛 讘讻诇讬 讛讞诇讬诇 讚讜讞讛 砖讘转 诪讘讜讗专 讜讗讬谞讜 诪砖讜诐 砖讛砖讬专讛 讞诇讛 讘注爪诐 讛拽专讘转 讛拽专讘谉 讻谞"诇 讗诇讗 诪砖讜诐 砖砖讬专讛 讘砖注转 讛讛拽专讘讛 讚讜讞讛 砖讘转 讻砖讬专 讘注转 讛拽专讘转 讛驻住讞, 砖诪讗讞专 砖讬砖 爪专讜祝 诇拽专讘谉 讚讜讞讛 砖讘转.
诇注讜诪转 讝讗转 砖讬专转 砖诪讞转 讘讬转 讛砖讜讗讘讛 讗讬谞讛 诪爪讜专驻转 诇拽专讘谉 讻诇诇, 砖讛专讬 讗讬谉 讘讛 诪讞讬讬讘 砖诇 拽专讘谉. 讛砖讬专讛 砖诇 讘讬转 讛砖讜讗讘讛 讻砖专讛 讘讻诇 讛专 讛讘讬转, 讜诇驻讬讻讱 讗讬谞讛 讚讜讞讛 砖讘转. 讚讜拽讗 讛砖讬专讛 砖讘注讝专讛 讛讘讗讛 诪讞诪转 讞讬讜讘 拽专讘谉, 讻驻住讞, 讚讜讞讛 砖讘转, 讗讘诇 砖讬专转 砖诪讞转 讘讬转 讛砖讜讗讘讛 讛讬讗 砖讬专转 诪拽讚砖 讘注诇诪讗 讘诇讬 讞讬讜讘 拽专讘谉 讻诇诇 讜诇讻谉 讗讬谞讛 讚讜讞讛.
讙) 砖讬讟转 讛转讜住' 讛讬讗 砖讛讚讬谉 砖讗讬谉 讗讜诪专讬诐 砖讬专讛 讗诇讗 注诇 讛讬讬谉 谞讜讛讙 讚讜拽讗 讘砖讬专讛 讘砖注转 讛拽专讘转 拽专讘谉 讗讘诇 砖诇讗 讘砖注转 讛拽专讘讛 讬砖 砖讬专讛 讜讗驻讬' 讘诇讬 讬讬谉. 讛拽砖讛 讘诪谞"讞 (诪爪讜讛 砖爪"讚) 讜讝"诇, 讜讚讘专讬讛诐 转诪讜讛讬诐 诪讗讚 诪讗讬 诪拽砖讛 讘砖"住 (讘注专讻讬谉 讬讗) 讚讘讬讻讜专讬诐 讛讗讬讱 讗讜诪专讬诐 砖讬专讛 讜讛讗 讗讬谉 讗讜诪专讬诐 砖讬专讛 讗诇讗 注诇 讛讬讬谉 讜讚讞讬拽 诇转专抓 讻讙讜谉 砖讛讘讬讗 讬讬谉, 讛讗 讘讬讻讜专讬诐 讛讜讬 砖诇讗 讘砖注转 讛拽专讘讛, 讚讗讬谉 诪拽专讬讘讬谉 讘讬讻讜专讬诐 讻诇诇, 讜诇讚讘专讬讛诐 砖诇讗 讘砖注转 讛拽专讘讛 讗讜诪专讬诐 讘讻诪讛 讚讜讻转讬谉 砖诇讗 注诇 讛讬讬谉, 讜爪注"讙, 注讻"诇.
讜谞专讗讛 砖讛转讜住' 诪讻讜讜谞讬诐 诇讜诪专 砖专拽 砖讬专讛 砖讞诇讛 诪讚讬谉 拽专讘谉 讝拽讜拽讛 诇讬讬谉 讜诇讗 砖讬专讛 讗讞专转. 讜讛谞讛 讘住讜讙讬讗 讘注专讻讬谉 (砖诐) 讗讬转讗 讗"专 诪转谞讗 诪谞讬谉 诇讘讬讻讜专讬诐 砖讟注讜谞讬谉 砖讬专讛 讗讬转讗 讟讜讘 讟讜讘 诪讛讻讗, 砖讘讻讜专讬诐 讟注讜谞讬谉 砖讬专讛 讻拽专讘谉, 讚诪讛讜讛 讞诇讜转 砖讬专讛 砖诇 拽专讘谉. 讜诇讻谉 诪拽砖讛 讛讙诪' 砖驻讬专 诪讛讗 讚讗讬谉 讗讜诪专讬诐 砖讬专讛 讗诇讗 注诇 讛讬讬谉, 诪讗讞专 砖讘讬讻讜专讬诐 讟注讜谞讬诐 砖讬专讛 诪讚讬谉 砖讬专转 讛拽专讘谞讜转.
讗诪谞诐 讛专诪讘"诐 讛砖诪讬讟 转讬专讜抓 讛讙诪专讗 砖砖专讬诐 讚讜拽讗 讘讘讻讜专讬 讬讬谉 (驻"讚 诪讘讻讜专讬诐 讛诇讟"讝 - 讬"讝), 讜讬讜爪讗 砖讛讜讗 驻讜住拽 砖砖讬专转 讛讘讬讻讜专讬诐 讞诇讛 诪讚讬谉 砖讬专讛 讘注诇诪讗 讜诇讗 诪讚讬谉 砖讬专转 拽专讘谉. 讜谞专讗讛 砖讟注诪讜 诪驻谞讬 砖驻讜住拽 讻讬专讜砖诇诪讬 (驻"讘 讛诇讻讛 讙') 讛诇讜诪讚转 砖讬专讛 讘讘讻讜专讬诐 诪砖讜诐 砖谞讗诪专 讘讘讬讻讜专讬诐 讘讻诇 讛讟讜讘 讜谞讗' (讘讬讞讝拽讗诇 讻讙) 讻砖讬专 注讙讘讬诐 讬驻讛 拽讜诇 讜诪讟讬讘 谞讙谉 (讜讻谉 讻讜转讘 专砖"讬 诇注讬诇 诪讝:), 讜诇驻讬"讝 讛讜讬' 砖讬专转 诪拽讚砖 讘注诇诪讗 讜诇讗 砖讬专转 拽专讘谉, 讜诇讻谉 住讜讘专 砖讗讬谞讛 爪专讬讻讛 讬讬谉.
讜谞专讗讛 砖讬砖 谞"诪 诇讙讘讬 专"诪 (讘注专讻讬谉 讬讗) 讛住讜讘专 讚砖讬专讛 诪注讻讘转 拽专讘谉, 讚专拽 砖讬专讛 砖讞诇讛 讘讙讜驻讛 砖诇 拽专讘谉 诪注讻讘转. 讜诇驻讬"讝 谞专讗讛 砖讗驻讬' 诇专"诪 砖讬专讛 诇讗 诪注讻讘转 讘拽专讘谉 驻住讞 讜讘讘讬讻讜专讬诐, 诪讻讬讜谉 砖讗讬谉 砖讬专转诐 讞诇讛 讘注爪诐 讛拽专讘转 拽专讘谉, 讻谞"诇.
讚) 讜讛谞讛 讘诪砖谞讛 (谞讗:) 讗讬转讗 砖讛诇讜讬诐 讛讬讜 注讜诪讚讬诐 注诇 讛诪注诇讜转 讜砖专讜 讘注转 砖诪讞转 讘讬转 讛砖讜讗讘讛. 讜谞"诇 讻讬 诇专诪讘"诐 讗讬谉 讝讛 讞讬讜讘 - 讚讛讗 拽讬讜诐 讛砖诪讞讛 讛讜讗 诪讚讬谞讬 讬讜"讟 诇专诪讘"诐 讜诇讗 诪讚讬谉 砖讬专讛 讘诪拽讚砖, 讜讗讬谉 讛讻专讞 讘诇讜讬诐, 讗诇讗 砖讬砖 讛讚讜专 诪爪讜讛 讻砖讛诇讜讬诐 砖专讬诐 讘砖诪讞讛 讝讜. 讜讗注"驻 砖讗讬谉 讘砖讬专讛 讝讜 讚讬谉 注讘讜讚转 讛砖讬专讛 砖诇 诇讜讬诐 讘诪拽讚砖, 讘讻诇 讗讜驻谉 讬砖 讞诇讜转 砖诐 讞驻爪讗 砖诇 砖讬专转 诇讜讬诐 讘讻诇 注转 砖讛诐 砖专讬诐 讛讙诐 讚讗讬谞谞讛 注讘讜讚转 讛砖讬专讛 砖讘诪拽讚砖. 专讗讬讛 诇讻讱 诪讚讬谉 讛讛讜住驻讛 注诇 讛注讬专 讚讬专讜砖诇讬诐 讚讗讬转讗 讘专诪讘"诐 讚砖专讬诐 讘讻谞讜专讜转 讜讘谞讘诇讬诐 讜讘讻诇讬 砖讬专 (驻"讜 诪讘讬转 讛讘讞讬专讛 讛诇讬"讘), 讜讘转讜住驻讜转 (驻住讞讬诐 住讚. 讚"讛 拽专讗讜) 讗讬转讗 砖砖讬专 讝讛 砖专讜 诇讜讬诐, (讜爪"注 讻讬 讗讬谉 讛爪讜专讱 讘诇讜讬诐 讘砖讬专 讘讛讜住驻转 讛注讬专 诪讜讝讻专 讘专诪讘"诐), 讜诇讻讗讜专讛 拽砖讛, 讛专讬 砖讬专 讝讛 讛讬讛 讞讜抓 诇诪拽讚砖 讜诪讚讜注 诇转讜住' 砖专讬诐 讗讜转讜 讚讜拽讗 诇讜讬诐. 讜讞讝讬谞谉 讙诐 诪讝讛 讛讚讬谉 砖讬砖 讞诇讜转 砖诐 砖诇 砖讬专转 诇讜讬诐 讙诐 讘诇讬 讞诇讜转 讚讬谉 注讘讜讚转 讛砖讬专 砖讘诪拽讚砖. 讜讛讜讗 讛讚讬谉 讘砖诪讞转 讘讬转 讛砖讜讗讘讛 诇专诪讘"诐, 讚讛诇讜讬诐 砖专讬诐 讗注"驻 砖讗讬谞讛 诪爪讜转 砖讬专讛 讘诪拽讚砖 专拽 砖讬专讛 诪讚讬谞讬 讬讜"讟.
砖诐. 讘讙诪' - 砖诪讞讛 讬转专讛 谞诪讬 讚讜讞讛 讗转 讛砖讘转. 讜讝"诇 专砖"讬 讘讚"讛 讛讻讬 讙专住讬谞谉: 讛讜讗讬诇 讜砖诪讞转 诪爪讜讛 讛讜讗 讜讘讞诇讬诇 讗讬谉 讗讬住讜专 诪诇讗讻讛 讗诇讗 砖讘讜转 讘注诇诪讗 注讻"诇. 讚讘专讬讜 爪专讬讻讬诐 讘讬讗讜专.
谞"诇, 诇驻讬 专' 讬专诪讬讛 讚专讬讘"讬 住"诇 砖砖诪讞转 讘讬转 讛砖讜讗讘讛 诪讛讜讛 诪爪讜转 砖讬专讛 讘诪拽讚砖, 讜诪爪讜转 诪拽讚砖 讚讜讞讛 砖讘讜转 讚专讘谞谉. 讘讗讬住讜专 讚讗讜专讬讬转讗 - 讚讜拽讗 注讘讜讚转 拽专讘谞讜转 讚讜讞讛, 讗讘诇 讘讗讬住讜专 讚专讘谞谉 讗驻讬诇讜 诪爪讜转 砖讬专讛 讘诪拽讚砖 讛讻诇诇讬转 讚讜讞讛 砖讘转. 砖诪讞转 讘讬转 讛砖讜讗讘讛 讗讬谞讛 砖诪讞转 诪爪讜转 讘注诇诪讗 讗诇讗 诪爪讜转 砖讬专讛 讘诪拽讚砖, 讜诇驻讬讻讱 讚讜讞讛.
砖诐. 专砖"讬 讚"讛 诇诪讞爪爪专讬诐 讻讜' 讜讞爪讜爪专讜转 诇讗讜 讻诇讬 砖讬专 谞讬谞讛讜 砖讛谉 诇转拽讬注讜转 讛转诪讬讚讬谉 讜讛诪讜住驻讬谉 注讻"诇. 讗诇讬讘讗 讚专砖"讬 讞爪讜爪专讜转 讗讬谞谉 讻诇讬 砖讬专 讗诇讗 诪爪讜转 讛转拽讬注讜转 讘讞爪讜爪专讜转 诪爪讜讛 诪讬讜讞讚转 讛讬讗 诇注爪诪讛 讜诇讗 诪讚讬谞讬 砖讬专讛 讘诪拽讚砖.
讗) 讘专诐 讛专诪讘"诐 (驻"讙 诪讻诇讬 讛诪拽讚砖 讛诇"讛) 讘谞讬讙讜讚 诇专砖"讬 驻讜住拽 砖讻讛谞讬诐 转讜拽注讬诐 讘讞爪讜爪专讜转 讘砖注转 讛拽专讘谉 讜砖讬专转 讛诇讜讬诐, 讜讝"诇 - 讘讬诪讬 讛诪讜注讚讜转 讻讜诇诐 讜讘专讗砖讬 讞讚砖讬诐 讛讬讜 讛讻讛谞讬诐 转讜拽注讬诐 讘讞爪讜爪专讜转 讘砖注转 讛拽专讘谉 讜讛诇讜讬诐 讗讜诪专讬谉 砖讬专讛 讜讻讜'. 诪讗讞专 砖诪讘讬讗 讗转 讚讬谉 讛转拽讬注讜转 讘讞爪讜爪专讜转 讘讛诇讻讜转 砖讬专转 讛诇讜讬诐 注诇 讛拽专讘谞讜转, 诪砖诪注 砖讛讜讗 住讜讘专 砖转拽讬注讜转 讘讞爪讜爪专讜转 拽讬讜诐 砖讬专讛 讛谉, 讜诇讻谉 谞"诇 讚讛讞爪讜爪专讜转 诇砖讬讟转讜 讛讜讜讬谉 讻诇讬 砖讬专. 讜讻谉 讘诪谞讬谉 讛诪爪讜讜转 砖诇讜 诪讜谞讛 专拽 诪爪讜讛 讗讞转 讚砖专讜转 讛诇讜讬诐 讘诪拽讚砖 讜讗讬谞讜 诪讜谞讛 讛转拽讬注讜转 讘讞爪讜爪专讜转 讘诪拽讚砖 讻诪爪讜讛 讘驻谞讬 注爪诪讛, 讜谞专讗讛 砖讻讜诇诇转讛 讘诪爪讜转 讛砖讬专讛 讜砖专讜转 讚诇讜讬诐, 讚讛讜讬讬谉 讞诇讜转 砖讬专讛. 谞讛讬 讚诇专诪讘"诐 注讬拽专 讞诇讜转 诪爪讜转 讞爪讜爪专讜转 讛讬讗 拽讬讜诐 砖讬专讛, 注讻"讝 讬砖 诇砖讬专讛 讘讞爪讜爪专讜转 讚讬谞讬谉 诪讬讜讞讚讬谉. 讞爪讜爪专讜转 讟注讜谞讜转 讻讛谉 讜讬砖 讞讬讜讘 诪讬讜讞讚 诇转拽讜注 讘讞爪讜爪专讜转 专拽 讘讬诪讬 讛诪讜注讚讜转 讜讘专"讞 讜诇讗 讘砖讗专 讛讬诪讬诐. 讘砖讗专 讛讝诪谞讬诐 讜拽专讘谞讜转 诇讬讻讗 讞讬讜讘 诪讬讜讞讚 讚砖讬专讛 讘讞爪讜爪专讜转 讜讘讻讛谉, 讗诇讗 注讬拽专 讛砖讬专讛 讘驻讛, 讜讙诐 讬砖专讗诇讬诐 诪谞讙谞讬诐 讘讻诇讬 讛砖讬专 讻谞"诇.
讻转讘 讛专诪讘"诐 (驻"讙 诪讻诇讬 讛诪拽讚砖 讛诇"讛 - 讜') 讜讝"诇: 讘讬诪讬 讛诪讜注讚讜转 讻讜诇诐 讜讘专讗砖讬 讞讚砖讬诐 讛讬讜 讛讻讛谞讬诐 转讜拽注讬诐 讘讞爪讜爪专讜转 讘砖注转 讛拽专讘谉 讜讛诇讜讬诐 讗讜诪专讬诐 砖讬专讛 砖谞讗诪专 讜讘讬讜诐 砖诪讞转讻诐 讜讘诪讜注讚讬讻诐 讜讘专讗砖讬 讞讚砖讬讻诐 讜转拽注转诐 讘讞爪讜爪专讜转 讻讜' 讘砖谞讬诐 注砖专 讬讜诐 讘砖谞讛 讛讞诇讬诇 诪讻讛 诇驻谞讬 讛诪讝讘讞, 讘砖讞讬讟转 驻住讞 专讗砖讜谉, 讜讘砖讞讬讟转 驻住讞 砖谞讬, 讜讘讬讜"讟 讛专讗砖讜谉 砖诇 驻住讞, 讜讘讬讜诐 讛专讗砖讜谉 砖诇 注爪专转, 讜讘砖诪谞讛 讬诪讬 讛讞讙, 讜讞诇讬诇 讝讛 讚讜讞讛 砖讘转 诪驻谞讬 砖讛讜讗 讞诇讬诇 砖诇 拽专讘谉 讜讞诇讬诇 砖诇 拽专讘谉 注讘讜讚讛 讛讬讗 讜讚讜讞讛 讗转 讛砖讘转, 注讻"诇. 讜爪"注 诪讛讜 讬住讜讚 讛讞讬诇讜拽 讘讬谉 诪爪讜转 讛讞爪讜爪专讜转 讜转拽谞转 讛讞诇讬诇, 讜诇诪讛 讬砖 讬诪讬诐 诪住讜讬诪讬诐 砖转讜拽注讬诐 讘讞爪讜爪专讜转 讜讬砖 讬诪讬诐 讗讞专讬诐 砖诪讻讬诐 讛讞诇讬诇.
讜讛谞讛, 讛专诪讘"谉 诪讘讗专 讘住驻专 讛诪爪讜讜转 (砖专砖 专讗砖讜谉), 讚讛专诪讘"诐 住讜讘专 砖诪爪讜转 讛讛诇诇 讛讬讗 诪讚专讘谞谉, 讜讛专诪讘"谉 讘讛砖讙讜转讬讜 (砖诐) 讻转讘 砖讛讬讗 诪讚讗讜专讬讬转讗, 讜讝"诇 讛专诪讘"谉 - 讜讛谞专讗讛 讻讜' 砖讛讜讗 诪谉 讛转讜专讛 讻讜' 讜讬讛讬讛 讛诇诇"诪 讗讜 砖讛讜讗 讘讻诇诇 讛砖诪讞讛 砖谞爪讟讜讬谞讜 讘讛 讻诪讜 砖讻转讜讘 讜讘讬讜诐 砖诪讞转讻诐 讜讘诪讜注讚讬讻诐 讜讘专讗砖讬 讞讚砖讬讻诐 讜转拽注转诐 讘讞爪讜爪专讜转, 讻讬 注讬拽专 讛砖讬专讛 讘驻讛 讜讻诇讬 诇讘住讜诪讬 拽诇讗 讛讜讗, 讜谞爪讟讜讬谞讜 讘砖诪讞转 讛砖讬专 注诇 讛拽专讘谉, 讜砖诇讗 讘注转 讛拽专讘谉 讘讻诇诇 讛砖诪讞讛, 讗诇讗 砖诪讬注讟讜 专讗砖讬 讞讚砖讬诐 讘讙讘讜诇讬谉 诪驻谞讬 讚讗讬谞讜 诪拽讜讚砖 诇讞讙 讜讗讬谞讜 讟注讜谉 砖讬专讛 讜砖诐 讘诪住' 注专讻讬谉 (讬讗:) 讗诪专讜 诪谞讬谉 诇注讬拽专 砖讬专讛 诪谉 讛转讜专讛 诪讛讻讗 转讞转 讗砖专 诇讗 注讘讚转 讗转 讛' 讗诇拽讬讱 讘砖诪讞讛 讜讟讜讘 诇讘讘 讜讻讜' 讛讜讬 讗讜诪专 讝讜 砖讬专讛, 讗"讻 讗驻砖专 砖谞讚专讜砖 讘讬诪讬诐 讟讜讘讬诐 砖讻转讜讘 讜谞转专讘讜 讻诇 诪讬谞讬 砖诪讞讜转 砖转讛讗 讛砖讬专讛 诪讻诇诇谉 注讻"诇.
讛专诪讘"谉 诪住讘讬专 砖讞讬讜讘 讛讛诇诇 讘讬讜"讟 讛讜讗 诪讻诇诇 诪爪讜转 砖诪讞转 讛专讙诇 讜诇讻谉 讛讜讗 诪谉 讛转讜专讛. 谞讜住祝 诇讻讱 诪讞讚砖 讛专诪讘"谉 讚讙诐 讛转拽讬注讜转 讘讞爪讜爪专讜转 讘诪讜注讚讬诐 讜讘专"讞 注诇 拽专讘谞讜转 讛诪讜住祝 讛谉 拽讬讜诐 诪爪讜转 砖诪讞讛, 讚住讜讘专 砖转拽讬注讜转 讘讞爪讜爪专讜转 诪讛讜讜转 砖讬专讛 讜拽讬讜诐 砖讬专讛 讛谉. 讬住讜讚 拽讬讜诐 讛砖讬专讛 讘诪讜注讚 讛讜讗 拽讬讜诐 砖诪讞讛, 讜讬砖 拽讬讜诐 砖诪讞讛 讻砖砖专讬诐 注诇 讛拽专讘谞讜转 讚诪讜注讚 讜讙诐 讻砖砖专讬诐 讛诇诇 讘讙讘讜诇讬谉 讜讘诪讬讜讞讚 讬砖 拽讬讜诐 砖诪讞讛 讘转拽讬注讜转 讘讞爪讜爪专讜转 讘诪拽讚砖.
讗诇讬讘讗 讚讛专诪讘"谉 谞讜讛讙转 诪爪讜转 讛讞爪讜爪专讜转 讘诪拽讚砖 讘讬讜诐 砖诪讞讛, 讻讚讻转讬讘 讜讘讬讜诐 砖诪讞转讻诐. 讜讛谞讛, 转讜拽注讬诐 讘讻诇 拽专讘谉 诪讜住祝, 讘诪讜注讚, 讘专"讞 讜讘砖讘转. 讬讜爪讗 诇驻讬 讛专诪讘"谉 砖讬砖 砖诪讞讛 讘诪拽讚砖 讘专讗砖 讞讚砖 讜讘砖讘转. 讜讛谞讛, 诇讙讘讬 专"讞, 讻讜转讘 讛专诪讘"谉 讚讻"讝 讘诪拽讚砖 讗讘诇 诪讬注讟讜 专"讞 讘讙讘讜诇讬谉 诪驻谞讬 砖讗讬谞讜 诪拽讜讚砖 诇讞讙 讜诇讻谉 讘讙讘讜诇讬谉 讗讬谞讜 讟注讜谉 砖讬专讛. 讻诇讜诪专 砖讬砖 砖转讬 讛诇讻讜转 讘专"讞: 讗) 专"讞 讘诪拽讚砖; 讘) 讜专"讞 讘讙讘讜诇讬谉. 讘诪拽讚砖 讬砖 讘专"讞 讞诇讜转 砖诪讞讛 讜讛诪讞讬讬讘 砖诇 砖诪讞讛 讘专"讞 讛讬讗 讛诪爪讜讛 诇讛拽专讬讘 拽专讘谞讜转 诪讜住驻讬 专"讞. 诪讗讬讚讱 讘讙讘讜诇讬谉 诇讬讻讗 讘专"讞 诪爪讜转 砖诪讞讛 讜讗讬谞讜 砖讜讛 诇诪讜注讚. 诪砖讜诐 讻讱 讗讬谉 讚讬谉 讛诇诇 讚讗讜专讬讬转讗 讘专"讞 讘讙讘讜诇讬谉, 讻讬 讛讛诇诇 讚专"讞 讘讙讘讜诇讬谉 讗讬谞讜 讗诇讗 诪谞讛讙 讜诇讗 诪讛"转. 讘专诐 讘诪拽讚砖 诪爪讜转 砖诪讞讛 讜砖讬专讛 讘专"讞 诪谉 讛转讜专讛 讛讬讗.
讘讬讗专 讛讙讗讜谉 专' 诪砖讛 讝爪讜拽"诇 讚诇专诪讘"谉 讙诐 讘砖讘转 讗注"驻 砖讘讙讘讜诇讬谉 讗讬谉 诪爪讜转 砖诪讞讛 讬砖 砖诪讞讛 讘诪拽讚砖 讜讻诪砖诪注讜转 讛住驻专讬 驻' 讘讛注诇讜转讱, 讜讝"诇, 讜讘讬讜诐 砖诪讞转讻诐 讜讘诪讜注讚讬讻诐 讗诇讜 砖讘转讜转 注讻"诇, 讚转讜拽注讬诐 讘讞爪讜爪专讜转 讘诪讜住祝 砖讘转 讜讛讜讗 诪砖讜诐 讚讗讬拽专讬 讬讜诐 砖诪讞讛, 砖讻谉 谞讜讛讙转 诪爪讜转 砖诪讞讛 讘砖讘转 讘诪拽讚砖. 讜注驻"讝 讛住讘讬专 诪讚讜注, 诇驻讬 谞讜住讞 讗砖讻谞讝, 讗讜诪专讬诐 讬砖诪讞讜 讘诪诇讻讜转讱 讜讻讜' 讚讜拽讗 讘转驻诇转 诪讜住祝, 讚讛讜讗讬诇 讜转驻诇转 讛诪讜住祝 砖讬讬讻转 诇诪拽讚砖 讚诪转驻诇诇讬谉 讗讜转讛 诪讚讬谉 讜谞砖诇诪讛 驻专讬诐 砖驻转讬谞讜, 讜讘诪拽讚砖 讛讬转讛 讞诇讜转 砖诪讞讛 讘砖讘转 讘砖注转 讛拽专讘转 讛诪讜住驻讬诐 砖诇 讛讬讜诐 讜诪砖讜诐 讻讱 讗讜诪专讬诐 讬砖诪讞讜 讘转驻诇转 讛诪讜住祝, 讗讘诇 诇讗 讘砖讗专 讛转驻诇讜转.
注"驻 讚讘专讬 讛专诪讘"谉 诪讜讘谉 讬住讜讚 转拽讬注转 讛讞爪讜爪专讜转 讘诪拽讚砖 讜诇诪讛 转讜拽注讬诐 讘讬诪讬诐 诪住讜讬诪讬诐, 讜讛讜讗 砖转讜拽注讬诐 讘讞爪讜爪专讜转 讘讬讜诐 砖诪讞讛 讘诪拽讚砖 讜讛讬讬谞讜 讘讻诇 讛诪讜注讚讬诐, 讘专"讞 讜讘砖讘转.
讜谞专讗讛, 讚讙诐 讛专诪讘"诐 住"诇 讻讛专诪讘"谉 诇讙讘讬 讛诇诇 讜讞爪讜爪专讜转 讘诪拽讚砖, 讻讬 讗注"驻 砖讛专诪讘"诐 讞讜诇拽 注诇 讛专诪讘"谉 讘讛诇诇 讘讙讘讜诇讬谉 讜讚注转讜 讚讗讬谉 讛诇诇 诪讛"转, 诪"诪 讘诪拽讚砖 讙诐 讛专诪讘"诐 讬讜讚讛 砖讬住讜讚 讛诪爪讜讛 讚转拽讬注讜转 讘讞爪讜爪专讜转 讛讜讗 拽讬讜诐 讛诇诇 讜砖讬专讛 讚砖诪讞讛. 讜讻诪讛 专讗讬讜转 诇讻讱: 讛专讬 讻转讜讘, 讜讘讬讜诐 砖诪讞转讻诐 讙讜' 讜转拽注转诐 讜讙讜'. 讜注讜讚, 讚转拽注讜 讘注转 讛讘讗转 谞住讜讱 讛诪讬诐 诇诪拽讚砖 (诇注讬诇 诪讞.), 讜驻专砖"讬 讘讚"讛 转拽注讜 讜讛专讬注讜, 讜讝"诇 讚讻转讬讘 讜砖讗讘转诐 诪讬诐 讘砖砖讜谉 注讻"诇. 讜讻谉 讻砖讝拽驻讜 讛注专讘讜转 讘爪讚讬 讛诪讝讘讞 讘讞讙 转拽注讜 (诇注讬诇 诪讛.), 讜讛转讜住' 砖诐 (讚"讛 转拽注讜) 诪驻专砖讬诐, 讜讝"诇 - 诪砖讜诐 砖诪讞讛 注讻"诇, 诪讜讻讞 砖转讜拽注讬诐 讘诪拽讚砖 诪砖讜诐 砖诪讞讛, 讜讻谉 诇专诪讘"诐 讬住讜讚 讛讚讬谉 讚转拽讬注讜转 讛讜讗 拽讬讜诐 砖诪讞讛. 讜讬讜爪讗 诪讻讱 砖诪爪讜转 讛转拽讬注讜转 谞讜讛讙转 讘讻诇 讛讬诪讬诐 砖讬砖 讞诇讜转 砖诪讞讛 讘诪拽讚砖 讜讛诐 讻诇 讛讬诪讬诐 砖诪拽专讬讘讬谉 讘讛诐 拽专讘谉 诪讜住祝.
讜讛谞讛 讛住讘专谞讜 诇注讬诇 讚诇驻讬 讛专诪讘"诐 讛转拽讬注讜转 讘讞爪讜爪专讜转 讛谉 拽讬讜诐 砖讬专讛 讚诪爪讟专驻讜转 讘讛讚讬 砖讬专转 讛诇讜讬诐, 讜讗"讻 讙诐 讘讝讛 诪住讻讬诐 讛专诪讘"诐 注诐 讛专诪讘"谉 砖讞爪讜爪专讜转 讜砖讬专讛 讞讚讗 拽讬讜诐 讛谉 讜讬住讜讚 拽讬讜诐 诪爪讜转诐 讛讜讗 诪爪讜讛 讚讛诇诇 讜砖诪讞讛. 讗讱 讘讝讛 驻诇讬讙讬, 讚诇专诪讘"谉 讙诐 讘讙讘讜诇讬谉 讬砖 诪爪讜转 讛诇诇 诪讛"转 诪砖讜诐 诪爪讜转 讛砖诪讞讛, 讜诇专诪讘"诐 讛诪爪讜讛 讚砖诪讞讛 讘讙讘讜诇讬谉 讗讬谞讛 诪讞讬讬讘转 讛诇诇 讜砖讬专讛, 讘专诐 讘诪拽讚砖 讘讬谉 诇专诪讘"诐 讜讘讬谉 诇专诪讘"谉 讬砖 诪爪讜转 讛诇诇 讜砖讬专讛 诪讛"转 讜讛讬讗 诪诪爪讜讜转 讛讬诪讬诐 砖讬砖 讘讛诐 砖诪讞讛 讻诪拽讚砖.
诇驻讬"讝 诪讘讜讗专 讘讗讬讝讛 讬诪讬诐 转讜拽注讬诐 讘讞爪讜爪专讜转 讘诪拽讚砖. 讘谞讜讙注 诇转拽谞转 讛讞诇讬诇, 讗讬转讗 讘注专讻讬谉 (讬.) 诪"砖 讛谞讬, 讛讜讗讬诇 讜讬讞讬讚 讙讜诪专 讘讛谉 讗转 讛讛诇诇 讻讜' 诪"砖 讘讞讙 讚讗诪专讬' 讻诇 讬讜诪讗 讜诪"砖 讘驻住讞 讚诇讗 讗诪专讬' 讻诇 讬讜诪讗, 讚讞讙 讞诇讜拽讬谉 讘拽专讘谞讜转讬讛谉 讚驻住讞 讗讬谉 讞诇讜拽讬谉 讘拽专讘谞讜转讬讛谉, 砖讘转 讻讜' 诇讗 讗讬拽专讬 诪讜注讚 讻讜' 专"讞 讻讜' 诇讗 讗讬拽讚砖 讘注砖讬讬转 诪诇讗讻讛 讚讻转讬讘 讛砖讬专 讬讛讬讛 诇讻诐 讻诇讬诇 讛转拽讚砖 讞讙, 诇讬诇讛 讛诪拽讜讚砖 诇讞讙 讟注讜谉 砖讬专讛 讜砖讗讬谉 诪拽讜讚砖 诇讞讙 讗讬谉 讟注讜谉 砖讬专讛, 专"讛 讜讬讜讛"讻 讻讜' 诪砖讜诐 讚专' 讗讘讛讜 讻讜' 讗驻砖专 诪诇讱 讬讜砖讘 注诇 讻住讗 讛讚讬谉 讜住驻专讬 讞讬讬诐 讜住驻专讬 诪转讬诐 驻转讜讞讬诐 诇驻谞讬讜 讜讬砖专讗诇 讗讜诪专讬诐 砖讬专讛 讜讻讜'. 讛专讬 砖诪谞讙谞讬诐 讘讞诇讬诇 讚讜拽讗 讘讗讜转诐 讛讬诪讬诐 砖讛讬讞讬讚 讙讜诪专 讘讛谉 讗转 讛讛诇诇 讘讙讘讜诇讬诐. 拽专讬讗转 讛诇诇 砖诇诐 讘讙讘讜诇讬诐 讛讬讗 讛拽讜讘注转 讗转 讛讬讜诐 诇砖讬专转 讛讞诇讬诇 讘诪拽讚砖5.
讜谞专讗讛 砖讗注"驻 砖讛专诪讘"诐 住讜讘专 砖讛诇诇 讘讙讘讜诇讬谉 诪讚专讘谞谉 讛讜讗, 诪"诪 讬住讜讚 讛诪爪讜讛 讚讛诇诇 讛讜讗 拽讬讜诐 砖诪讞讛, 砖讛专讬 讻转讘 (驻"讙 诪讞谞讜讻讛 讛诇"讜) 讜讝"诇 - 讗讘诇 专"讛 讜讬讜讛"讻 讗讬谉 讘讛谉 讛诇诇 诇驻讬 砖讛谉 讬诪讬 转砖讜讘讛 讜讬专讗讛 讜驻讞讚 诇讗 讬诪讬 砖诪讞讛 讬转讬专讛 注讻"诇. 诪讘讜讗专 砖讬住讜讚 拽讬讜诐 讛讛诇诇 诇专诪讘"诐 讛讜讗 拽讬讜诐 砖诇 砖诪讞讛, 讜专"讛 讜讬讜讛"讻 讗讬谞诐 讬诪讬 砖诪讞讛 讬转专讛, 驻讬专讜砖 砖诪讞讛 注"讬 砖讬专讛. 讜注讜讚 专讗讬讬讛, 讻讬 讘讘专讬讬转讗 (砖讘转 讻讗:) 讗讬转讗 诇砖谞讛 讛讘讗讛 转拽谞讜诐 讬讜"讟 讘讛诇诇 讜讛讜讚讗讛, 讗讜诇诐 讛专诪讘"诐 讻讜转讘 (砖诐 讛诇"讙) 讜讝"诇 - 讛转拽讬谞讜 讞讻诪讬诐 讻讜' 砖讬讛讬讜 砖诪讜谞转 讬诪讬诐 讛讗诇讜 讻讜' 讬诪讬 砖诪讞讛 讜讛诇诇 讜讻讜', 讜驻砖讜讟 砖诇讗 谞转讻讜讬谉 讛专诪讘"诐 诇砖诪讞讛 砖诇 讗讻讬诇讛 讜砖转讬讛 讚砖诪讞讛 讻讝讜 谞讜讛讙转 讚讜拽讗 讘驻讜专讬诐 讜诇讗 讘讞谞讜讻讛 (注讬讬谉 讟"讝 讗讜"讞 住讬' 转专"注 住拽"讙), 讗诇讗 专"诇 砖诪讞讛 砖诇 讛诇诇 讜砖讬专讛, 讻讬 讛诇诇 诪讛讜讜讛 诪爪讜转 砖诪讞讛. 讬讜爪讗 诪讻讱 讚诇专诪讘"诐 讗诪讬专转 讛诇诇 讛讬讗 诪爪讜转 砖诪讞讛 诪讚专讘谞谉.
讜讬转讻谉 讚讛专诪讘"诐 住"诇 讚讘讗诪讬专转 讛讛诇诇 讘讬诪讬 讛讞讙 诪转拽讬讬诪转 诪爪讜转 砖诪讞讛 诪讚讗讜专讬讬转讗, 讻讚讻转讬讘 讛砖讬专 讬讛讬讛 诇讻诐 讻诇讬诇 讛转拽讚砖 讛讞讙, 讚诪砖诪注 讚讛诇诇 讘讞讙 讚讗讜专讬讬转讗 讛讜讗 (注讬' 讘讛砖讙讜转 讛专诪讘"谉 砖诐). 讗讱 讚注转讜 砖讗讬谉 讞讜讘转 讛讛诇诇 诪讛"转 专拽 讛拽讬讜诐 诪讚讗讜专讬讬转讗 讛讜讗, 讜讛讜讬 拽讬讜诐 诪爪讜转 砖诪讞讛 诪讚讗讜专讬讬转讗. 讜诪讛 砖讛砖讬讙 砖诐 讘住驻专 讛诪爪讜讜转, 讛讬讬谞讜 诪砖讜诐 砖讛讘讛"讙 诪谞讛 讛诇诇 诇诪爪讜讛 讘驻谞讬 注爪诪讛, 讜诇专诪讘"诐 讛专讬讛讜 讞诇拽 诪诪爪讜转 砖诪讞转 讛讞讙 讜讗讬谞讜 诪爪讜讛 诇注爪诪讛, 讜讬砖 诇注讬讬谉 讘讝讛, 讜爪"注 讘住讛"诪.
讘) 讜诪讻讬讜谉 砖讘讗讛 诇讬讚讬谞讜 讛住讜讙讬讗 讚注专讻讬谉 谞讬诪讗 讘讛 诪讬诇转讗. 讗讬转讗 砖诐 砖讗讬谉 讗讜诪专讬诐 讛诇诇 讘专"讞 讘讙讘讜诇讬诐 诪砖讜诐 砖诇讗 讗讬转拽讚砖 诇讞讙. 讜讘讬讗专 专砖"讬 讚讗讬谞讜 诪拽讜讚砖 讘注砖讬讬转 诪诇讗讻讛, 讚诪讜转专 诇注砖讜转 诪诇讗讻讛 讘专"讞. 讜讛谞讛, 讘讞讜讛"诪 拽讬讬诪转 诪讞诇讜拽转 讘讬谉 讛专讗砖讜谞讬诐 讗诐 讗讬住讜专 诪诇讗讻讛 讛讜讗 诪谉 讛转讜专讛, 讚诇专诪讘"诐 讗讬谉 讘讜 讗讬住讜专 诪诇讗讻讛 诪讚讗讜专讬讬转讗, 讜讛专诪讘"谉 讞讜诇拽, (注讬讬谉 讘讛"讛 驻"讝 诪讬讜"讟 讛诇"讗). 讜拽砖讛, 砖讛专讬 诇讗 诪讘讜讗专 砖诐 讘注专讻讬谉 讚讗讬谉 讛诇诇 讘讞讜讛"诪 诪砖讜诐 讚诇讗 讗讬转拽讚砖 诪诪诇讗讻讛, 讜诇专诪讘"诐 讜注讜讚 专讗砖讜谞讬诐 讗讬谉 讘讞讜讛"诪 讗讬住讜专 诪诇讗讻讛 诪讚讗讜专讬讬转讗, 讜讗"讻 诪"砖 讞讜讛"诪 诪专"讞.
讜谞专讗讛 诇讜诪专, 讚砖讗谞讬 专"讞 砖讗讬谉 拽讚讜砖转讛 讞诇讛 讻诇诇 讘讙讘讜诇讬谉, 讚讻诇 讛讞诇讜转 讚拽讚讜砖转 专"讞 讛讬讗 讘谞讜讙注 诇拽专讘谉 诪讜住祝 讘诪拽讚砖, 讗讘诇 讘讙讘讜诇讬谉 讛专讬 讛讜讗 讬讜诐 讞讜诇 诪诪砖 讜讗讬谉 讘讜 讞诇讜转 拽讚讜砖讛 诇砖讜诐 诪爪讜讛 诪诪爪讜讜转 讛讞讙. 诇注讜诪转 讝讛 讘讞讜讛"诪 诇讙讘讬 讚讬谞讬诐 讗讞专讬诐 讚讬讜"讟 讜专讙诇 讬砖 讘讜 讞诇讜转 拽讚讜砖转 讛讬讜诐 讘讙讘讜诇讬诐. 讜讛讜讗讬诇 讜讗讬拽专讬 讞讙 诇讙讘讬 诪爪讜讜转 砖诪讞讛 讜专讗讬讬讛 讜诇讙讘讬 砖讗专 诪爪讜讜转 讛讞讙 讻讙讜谉 讞诪抓, 诪爪讛 讜住讜讻讛, 讬砖 拽讚讜砖转 讛讞讙 注诇 讬诪讬 讞讜讛"诪 讜注诇讬讛 砖讬讬讱 拽专讬讗转 讛诇诇.
讜讛谞讛, 讛讙专"诪 讝爪"诇 砖讗诇 驻注诐 讗转 讗讘讬讜 讛讙专"讞 讝爪"诇 讗诪讗讬 讗讬谞讜 诪谞讬讞 转驻讬诇讬谉 讘讞讜讛"诪 讘砖注讛 砖讛专诪"讗 (讗讜"讞 住讬' 诇"讗 住"讘) 讛讻专讬注 砖讗驻讬' 诪讘专讻讬诐 注诇讬讛, 讜讗注"驻 砖讛讙专"讗 (砖诐) 驻住拽 诇讗 诇讛谞讬讞谉, 诪"诪 讘讚讬谉 讛讬讛 诇讛谞讬讞谉 讘诇讗 讘专讻讛 砖讛专讬 讬砖 讘讚讘专 住驻拽讗 讚讗讜专讬讬转讗. 讜讛砖讬讘 诇讜 讛讙专"讞 讝爪"诇 砖讚注转 讛讙专"讗 砖讗讬谉 诇讛谞讬讞 转驻讬诇讬谉 讘讞讜讛"诪 讜讜讚讗讬转 讗爪诇讜 讜讗讬谉 诇讜 砖讜诐 住驻拽 讘讚讘专. 讞讜讛"诪, 讛住讘讬专 讛讙专"讞 讝爪"诇, 驻讟讜专 诪转驻讬诇讬谉, 诪砖讜诐 砖讛讜讗 拽讚讜砖 讻诪讜 讬讜"讟 注爪诪讜 讘拽讚讜砖转 讛讬讜诐 讙诪讜专讛 讚讞讙 讗诇讗 砖讬砖 讘讜 讛讬转专 诪诇讗讻讛. 讛驻讜讟专 砖诇 转驻讬诇讬谉 讘砖讘转 讜讬讜"讟 讗讬谞讜 讛讚讬谉 讚讗讬住讜专 诪诇讗讻讛 讗诇讗 讞诇讜转 拽讚讜砖转 讛讬讜诐 注爪诪讛, 讜讛讬讗 讞诇讛 讘砖诇诪讜转 讘讞讜讛"诪, 讘谞讬讙讜讚 诇专"讞 讚讘讙讘讜诇讬诐 砖讗讬谞讜 拽讚讜砖 讘拽讚讜砖转 讛讬讜诐 讘讻诇诇6.
讙) 讜注讬讬谉 讘专诪讘"诐 (驻"讚 诪转注谞讬转 讛诇讬"讝) 讚讘转注谞讬转 转讜拽注讬诐 讻讛谞讬诐 讘讞爪讜爪专讜转 讗驻讬' 讞讜抓 诇诪拽讚砖. 诪讻讱 讞讝讬谞谉, 讚讞诇讜转 砖诐 转拽讬注讛 讘讞爪讜爪专讜转 转诇讜讬讛 讘讻诇 诪拽讜诐 讘讻讛谞讬诐. 讗讬谉 讚讬谉 讛讻讛谞讬诐 诪讜讙讘诇 诇拽讬讜诐 诪拽讚砖, 讗诇讗 讚讬谉 讛讻讛谞讬诐 诪注讻讘 讘讻诇 诪拽讜诐 讘讞诇讜转 砖诐 转拽讬注讛 讘讞爪讜爪专讜转 - 讜讙诐 讘讙讘讜诇讬谉7.
讚) 讘专"讛 讘诪拽讚砖 讘砖注转 转拽讬注转 讛砖讜驻专 转讜拽注讬谉 讘讞爪讜爪专讜转 诪谉 讛爪讚8. 讬砖 诇讛讘讬谉 - 讗诐 讝讛 诪讚讬谞讬 讛砖讬专讛 讘诪拽讚砖 讗讜 讚讬谉 讘诪爪讜转 讛砖讜驻专. 谞"诪, 讗诐 爪专讬讻讬诐 讚讜拽讗 诇讜讬诐 讜讻讛谞讬诐 讘转拽讬注讛 讝讜 讘讞爪讜爪专讜转. 讗诇讬讘讗 讚讛专诪讘"诐 讛谞"诇 讘讻诇 讗讜驻谉 爪专讬讱 讻讛谞讬诐 - 讚讛讗 住讜讘专 砖讗讬谉 讞诇讜转 砖诐 讞驻爪讗 砖诇 转拽讬注讛 讘讞爪讜爪专讜转 讘诇讬 讻讛谞讬诐, 讻讬 讘讞诇讜转 讚讬谉 转拽讬注讜转 讘讞爪讜爪专讜转 讻讛谞讬诐 诪注讻讘讬诐. 讘专诐 诇砖讗专 砖讬讟讜转, 爪"注 讜讗讻诪"诇.
讛) 讘转注谞讬转 讘诪拽讚砖 - 诪讜住讬驻讬诐 砖讜驻专 诇讞爪讜爪专讜转9. 讜讗驻砖专 诇讜诪专 讻讬 讛讜讗 诪讚讬谉 砖讬专讛 讘诪拽讚砖, 讻讬 砖讬专讛 讜讝注拽讛 讗讬谞谉 转专转讬 讚住转专讬, 讜爪"注 讘讬住讜讚 讛讚讬谉 讛讛讜讗.
砖诐. 讘讚讬谉 讛拽专讘谞讜转 讛讚讜讞讬诐 讗转 讛砖讘转. 诪讚讗讜专讬讬转讗 拽专讘谞讜转 砖拽讘讜注 诇讛诐 讝诪谉 讚讜讞讬诐 讗转 讛砖讘转. 讜讬砖 诇讛讘讬谉 讗转 讬住讜讚 讛讚讞讬讬讛, 讚谞讬转谉 诇驻专砖 砖讛讜讗 讚讬谉 讚讞讬讬讛 讘注诇诪讗 砖讛拽讘讬注讜转 诇讝诪谉 讚讜讞讛 砖讘转, 讗讜"讚 讛驻讬专讜砖 讛讜讗 砖注"驻 讚讬谉 讛拽专讘谞讜转 讛讗诇讜 诪拽讘诇讬诐 砖诐 砖诇 拽专讘谞讜转 砖讘转, 讜讻砖诐 砖拽专讘谞讜转 转诪讬讚 讜诪讜住驻讬谉 讘讗讬诐 讘砖讘转 诪讚讬谉 拽专讘谞讜转 砖讘转 讻谉 讛讜讗 讘拽专讘谞讜转 砖拽讘讜注 诇讛诐 讝诪谉 讚谞讞砖讘讬诐 讻拽专讘谞讜转 砖讘转 注爪诪讛.
讜讛谞讛, 讝"诇 专砖"讬 注诇 讛转讜专讛 (砖诪讜转 讻: 讞'), 讝讻讜专 讜砖诪讜专 讘讚讘讜专 讗' 谞讗诪专讜, 讜讻谉 诪讞诇诇讬讛 诪讜转 讬讜诪转 讜讘讬讜诐 讛砖讘转 砖谞讬 讻讘砖讬诐, 讜讻谉 诇讗 转诇讘砖 砖注讟谞讝 讙讚讬诇讬诐 转注砖讛 诇讱, 讜讻谉 注专讜转 讗砖转 讗讞讬讱 讬讘诪讛 讬讘讗 注诇讬讛, 讛讜讗 砖谞讗' 讗讞转 讚讘专 讗诇拽讬诐 砖转讬诐 讝讜 砖诪注转讬 注讻"诇. 讜讚讘专讬讜 讚讜专砖讬诐 讘讬讗讜专. 讜谞"诇 讻讬 住讜讘专 砖讛讛讬转专 砖诇 砖谞讬 讛讻讘砖讬诐 讚诪讜住祝 讘砖讘转 讗讬谞讜 诪讚讬谉 讚讞讬讬讛 讗诇讗 诪讚讬谉 讛讜转专讛, 讜讛讬讬谞讜 讚讘注讬拽专 讛爪讜讜讬 诇讗 诇注砖讜转 诪诇讗讻讛 讘砖讘转 讛讜转专讛 讛讘讗转 砖谞讬 讛讻讘砖讬诐 - 讚诪诪爪讜转 讬讜诐 讛砖讘转 诇讛讘讬讗 砖谞讬 讻讘砖讬诐. 讗讬谉 讘讛拽专讘转谉 讚讬谉 讚讞讬讬讛 讗诇讗 讛讜转专讛 讛拽专讘转谉 诪注讬拽专讗, 讜讛讘讗转谉 诪诪爪讜转 砖讘转 注爪诪讛, 讜讝讛 讛讘讬讗讜专 讘讚讘讜专 讗' 谞讗诪专讜. (讜讚专讱 讗讙讘 讬砖 诇讛注讬专, 讚诇驻讬专砖"讬 讗讬住讜专 讛讻诇讗讬诐 讛讜转专 讘爪讬爪讬转 讜诇讗 谞讚讞讛, 讜讻谉 讗讬住讜专 讗砖转 讛讗讞 讛讜转专 诇讬讘讜诐 讜诇讗 谞讚讞讛, 讜注讬讬谉 讘讗讞专讜谞讬诐, 讜讗讻诪"诇.)
讜讬砖 诇讞拽讜专, 讘讛讬转专 讛拽专讘谞讜转 讚讞讙 砖拽讘讜注 诇讛诐 讝诪谉 砖讘讗讬诐 讘砖讘转, 讛讗诐 谞讞砖讘讬诐 注"驻 讚讬谉 讻拽专讘谞讜转 讛砖讘转 讚讛讜转专讜 讻砖谞讬 讻讘砖讬 讛诪讜住祝 砖诇 砖讘转, 讗讜"讚 讗讬谞诐 诪拽讘诇讬诐 注"驻 讚讬谉 讗转 讞诇讜转 讛砖诐 砖诇 拽专讘谞讜转 砖讘转 讗诇讗 砖讚讜讞讬诐 砖讘转 诪讞诪转 讛讞讬讜讘 诇讛讘讬讗诐 讘讝诪谞诐, 讚讛讜讗讬诇 讜拽讘讜注 诇讛诐 讝诪谉 谞讚讞讛 讛砖讘转 诪驻谞讬讛诐 讻讚讬 诇讛拽专讬讘诐, 讗讘诇 诇讗 讛讜转专讜 讻拽专讘谞讜转 讛砖讘转 注爪诪讛.
讜讬转讻谉 讚讛讻专注转 砖讗诇讛 讝讜 转诇讜讬讛 讘讚讬谉 讬讜"讟 砖讞诇 讘砖讘转 - 讛讗诐 诪讛讜讜讬诐 讛诐 拽讚讜砖讛 讗' 讗讜 讘' 拽讚讜砖讜转, 砖讗诐 讛诐 拽讚讜砖讛 讗' 诪拽讘诇讬诐 拽专讘谞讜转 讛讬讜"讟 讗转 讛砖诐 砖诇 拽专讘谞讜转 砖讘转, 讘专诐 讗诐 讘' 拽讚讜砖讜转 讛诐 诪拽专讬讘讬谉 拽专讘谞讜转 讛讞讙 专拽 诪讚讬谉 讚讞讬讬转 砖讘转 讘注诇诪讗 讜诇讗 讘讛讬转专 砖诇 拽专讘谞讜转 砖讘转.
讜谞"诇 砖讬砖 讘讝讛 诪讞诇讜拽转 讘讬谉 讛专讗砖讜谞讬诐, 讚讛谞讛 诪驻讬专砖"讬 讘住讜讙讬讗 讚讗讬谉 讞讜转诪讬谉 讘砖转讬诐 讘诪住' 讘专讻讜转 (诪讟.) 讬讜爪讗 砖住讜讘专 讚讘讬讜"讟 砖讞诇 讘砖讘转 讞诇讜转 砖转讬 拽讚讜砖讜转, 讗讜诇诐 转诇诪讬讚讬 专' 讬讜谞讛 诪驻专砖讬诐 砖诐 讘砖诐 专' 讗驻专讬诐 讚拽讚讜砖讛 讗' 讛诐. 诇驻讬"讝 诪住转讘专, 砖诇专砖"讬 拽专讘谞讜转 讬讜"讟 讚讜讞讬诐 讗转 讛砖讘转 诪讚讬谉 讚讞讬讛 讘注诇诪讗 砖讛专讬 住讜讘专 讚砖讘转 讜讬讜"讟 讛诐 砖转讬 拽讚讜砖讜转, 讜诇专' 讗驻专讬诐 谞讞砖讘讬诐 讻讜诇诐 拽专讘谞讜转 砖讘转. 讜讛讜转专讜 讘砖讘转 讚讛讗 住讜讘专 讚砖讘转 讜讬讜"讟 讛讘讗讬诐 讘讘"讗 拽讚讜砖讛 讗讞转 讛诐.
讜谞专讗讛 砖诪讗讞专 砖讘注爪诐 驻专砖转 讛诪讜住驻讬诐 讻转讜讘 "诪诇讘讚 注讜诇转 讛转诪讬讚", 讛转诪讬讚 讛讜讗 拽专讘谉 砖讘转 诇讻"注10.
诪讗讬讚讱 讙讬住讗 讘讚讬谉 拽专讘谉 讛驻住讞 砖讚讜讞讛 讗转 讛砖讘转 驻砖讜讟 砖讗"讗 诇讜诪专 砖讬砖 讘讜 讞诇讜转 讛砖诐 砖诇 拽专讘谉 砖讘转, 讛讚讞讬讬讛 砖诇 驻住讞 诇讻"注 讛讜讗 诪讚讬谉 讚讞讬讬讛 诪讬讜讞讚转, (注讬讬谉 讘诪住' 驻住讞讬诐 讜讘住讜讙讬讜转 砖诐, 讜讗讻诪"诇.)
砖诐. 诪砖谞讛 - 诪讬 砖诇讗 专讗讛 砖诪讞转 讘讬转 讛砖讜讗讘讛 诇讗 专讗讛 砖诪讞讛 讘讬诪讬讜. [讞讬讚讜砖讬 讗讙讚讛] 讜讘讙诪专讗: 诪讬 砖诇讗 专讗讛 讬专讜砖诇讬诐 讘转驻讗专转讛 诇讗 专讗讛 讻专讱 谞讞诪讚 诪注讜诇诐, 诪讬 砖诇讗 专讗讛 讘讛诪"拽 讘讘谞讬谞讜 诇讗 专讗讛 讘谞讬谉 诪驻讜讗专 诪注讜诇诐. 专讗讜讬 诇注讬讬谉 讘讻讜讜谞讜转 砖诇 讛诪讗诪专讬诐 讛讗诇讜.
讜谞专讗讛 注"驻 诪讛 讚讗讬转讗 诇注讬诇 (诪讗.) 爪讬讜谉 讛讬讗 讚讜专砖 讗讬谉 诇讛 - 诪讻诇诇 讚讘注讬讗 讚专讬砖讛, 砖讻讜讜谞转 讛诪讗诪专讬诐 讛讗诇讜 拽讬讜诐 讚专讬砖讛 诇爪讬讜谉, 讞讜讘转谞讜 诇讝讻讜专 讗转 转驻讗专转讛 砖诇 讬专讜砖诇讬诐 讘讘谞讬谞讛 讻讚讬 诇拽讬讬诐 讛诪爪讜讛 诇讚专讜砖 诇爪讬讜谉.
砖诐. 诪砖谞讛 - 讬讜专讚讬谉 诇注讝专转 谞砖讬诐 "讜诪转拽谞讬谉 砖诐 转讬拽讜谉 讙讚讜诇". 讜讘讙诪专讗: 诪讗讬 转讬拽讜谉 讙讚讜诇 讗诪专 专"讗 讻讜' 讞诇拽讛 讛讬转讛 讘专讗砖讜谞讛 讜讛拽讬驻讜讛 讙讝讜讝讟专讗 讜讛转拽讬谞讜 砖讬讛讬讜 谞砖讬诐 讬讜砖讘讜转 诪诇诪注诇讛 讜讗谞砖讬诐 诪诇诪讟讛, 注"讻.
讛谞讛, 诇讛讻谞住 诇注讝专转 谞砖讬诐 讬讻讜诇讬诐 诇讘讗 讙诐 讘讚专讱 诪讞讜抓 诇诪拽讚砖, 讗"讻 讗诪讗讬 诪驻专砖转 讛诪砖谞讛 砖讬专讚讜 讚讜拽讗 诪注讝专转 讬砖专讗诇 诇注讝专转 讛谞砖讬诐 诇转拽谉 讗转 讛转拽讜谉 讛讙讚讜诇 讜诇讗 谞讻谞住讜 砖诪讛 讘讚专讱 讗讞专转.
讜讬讜讘谉 注驻诪砖"讻 专砖"讬, 讜讝"诇: 讻讛谞讬诐 讜诇讜讬诐 讬讜专讚讬谉 讜讻讜' 讻讬 诪爪讜转 砖诪讬专转 讛诪拽讚砖 诪讜讟诇转 注诇 讛讻讛谞讬诐 讜注诇 讛诇讜讬诐, 讜讻诪讜 砖讻' 讛专诪讘"诐 (驻"讞 诪讘讬转 讛讘讞讬专讛 讛诇"讗 - 讘') 讜讝"诇 砖诪讬专转 讛诪拽讚砖 诪爪讜转 注砖讛 讻讜' 讜讛砖讜诪专讬诐 讛诐 讛讻讛谞讬诐 讜讛诇讜讬诐 讜讻讜', 注诇讬讛诐 诪讜讟诇转 讛讞讜讘讛 诇诪谞讜注 拽诇讜转 专讗砖 讘讘讬转 讛' 讜砖诇讗 讬拽专讛 讞诇讜诇 拽讚讜砖讛. 讜诇驻讬讻讱 讚讜拽讗 讛讻讛谞讬诐 讜讛诇讜讬诐 讛砖讜诪专讬诐 讗转 讛诪拽讚砖 讬讜专讚讬诐 诪注讝专转 讬砖专讗诇 诇注讝专转 谞砖讬诐 诇转拽谉 讗转 讛转拽讜谉 讛讙讚讜诇 诇爪讜专讱 砖诪讬专转 讛诪拽讚砖 诪拽诇讜转 专讗砖.
讜讞讬讜讘 砖诪讬专转 讛诪拽讚砖 讛讬讗 诇讗 专拽 诇砖诪讜专 讛诪拽讚砖 诪讟讜诪讗讛 讗诇讗 讗祝 诪讞讬诇讜诇 拽讚讜砖讛 注"讬 注专讬讜转. 讜谞专讗讛, 讚砖诪讬专讛 诪讻诇 讚讘专 注讘讬专讛 讛讬讗 诪诪爪讜转 砖诪讬专转 讛诪拽讚砖. 讜讛专讗讬讬讛, 讚讛讗 讘转驻诇转 注诇 讛谞住讬诐 讘讞谞讜讻讛 讗讜诪专讬诐 讜驻讬谞讜 讗转 讛讬讻诇讱 讜讟讛专讜 讗转 诪拽讚砖讱 讜讗讞"讻 讜讛讚诇讬拽讜 谞专讜转 讘讞爪专讜转 拽讚砖讱, 讚讗"讗 讛讬讛 诇讛讚诇讬拽 讛谞专讜转 讜诇注砖讜转 注讘讜讚讛 讻"讝 砖诇讗 驻讬谞讜 讗转 讛讛讬讻诇 诪讻诇 注"讝 讜注讘讬专讛, 讚驻讬谞讜讬 讛讛讬讻诇 讛讜讗 诪诪爪讜转 砖诪讬专转 讛诪拽讚砖. 讜讛谞讛, 讘讛驻讟专转 驻' 砖拽诇讬诐 讛讗砖讻谞讝讬诐 诪转讞讬诇讬诐 讘讘谉 砖讘注 砖谞讬诐 讬讛讜讗砖 讘诪诇讻讜 讜拽讜专讗讬诐 讘注谞讬谉 讞讝讜拽 讘讚拽 讛讘讬转 砖砖讬讬讱 讘驻砖讟讜转 诇注谞讬谉 讛砖拽诇讬诐. 讘专诐 诪谞讛讙 讛住驻专讚讬诐 讛讜讗 诇讛转讞讬诇 讘讜讬讻专转 讬讛讜讬讚注 讜讬讘讗讜 讻诇 注诐 讛讗专抓 讘讬转 讛讘注诇 讜讬转爪讛讜 讗转 诪讝讘讞讜转讬讜 讜讗转 爪诇诪讬讜 砖讘专讜, 讜爪"注 讚诪讛 注谞讬谉 讝讛 诇驻' 砖拽诇讬诐. 讜谞专讗讛, 讚讗讬讘讜讚 注"讝 诪讛诪拽讚砖 讛讬讗 诪诪爪讜转 砖诪讬专转 讛诪拽讚砖 讜诇讻谉 砖讬讬讱 诇讘讚拽 讛讘讬转 讜诇砖拽诇讬诐. 讜诇驻讬"讝 诪讘讜讗专 诇诪讛 讘谞讬谉 讛讙讝讜讝讟专讗 讗讬谞讜 讗住讜专 诪讟注诐 讛讻诇 讘讻转讘, 讜讛讜讗 诪砖讜诐 砖讘谞讬讬转讛 讛讬转讛 诪诪爪讜转 砖诪讬专转 讛诪拽讚砖 讜诇讻谉 讛讬转讛 诪讜转专转.
砖诐. 诪砖谞讛 - 诪谞讜专讜转 砖诇 讝讛讘 讛讬讜. [讞讬讚讜砖讬 讗讙讚讛]. 讬砖 诇转诪讜讛, 讻讬 讛诇讗 讘讘讬转 砖谞讬 讛讬讜 讘讚专讱 讻诇诇 注谞讬讬诐 - 讜讗"讻 诪讚讜注 讚讜拽讗 讘砖诪讞转 讘讬转 讛砖讜讗讘讛 讚专砖讜 砖转讛讬讬谞讛 讛诪谞讜专讜转 诪砖诇 讝讛讘, 讜诇诪讛 注砖讜 讗转 讛住驻诇讬诐 讚讜拽讗 诪砖诇 讝讛讘.
讜讛谞讛 讻转讜讘 讘讛驻讟专转 砖讘转 讞谞讜讻讛: 讜讬讗诪专 讗诇讬 诪讛 讗转讛 专讜讗讛, 讜讬讗诪专 专讗讬转讬 讜讛谞讛 诪谞讜专转 讝讛讘 讻诇讛 讜讙诇讛 注诇 专讗砖讛 讜砖讘注讛 谞专转讬讛 注诇讬讛, 砖讘注讛 讜砖讘注讛 诪讜爪拽讜转 诇谞专讜转 讗砖专 注诇 专讗砖讛, 讜砖谞讬诐 讝讬转讬诐 注诇讬讛 讗讞讚 诪讬诪讬谉 讛讙诇讛 讜讗讞讚 注诇 砖诪讗诇讛, 讜讗注谉 讜讗诪专 讗诇 讛诪诇讗讱 讛讚讘专 讘讬 诇讗诪专 诪讛 讗诇讛 讗讚谞讬. 讜讬注谉 讛诪诇讗讱 讘讬 讜讬讗诪专 讗诇讬 诇讗诪专 讝讛 讚讘专 讛' 讗诇 讝专讘讘诇 诇讗诪专 诇讗 讘讞讬诇 讜诇讗 讘讻讞 讻讬 讗诐 讘专讜讞讬 讗诪专 讚' 爪讘拽讜转.
诪砖诪注讜转 讛驻住讜拽讬诐 讗讬谞讛 讘专讜专讛 讜爪"注 讘讘讬讗讜专诐. 讜驻讬专砖 讛讙专"讞 讝爪讜拽"诇, 讻讬 讝讻专讬讛 讛谞讘讬讗 讛讘讬谉 砖讛谞讘讜讗讛 诪砖转讬讬讻转 诇讘讬转 讛砖谞讬. 讗讜诇诐 诇讗 谞转讬讬砖讘讛 讗爪诇讜 讛转诪讜谞讛 砖诇 诪谞讜专转 讝讛讘 讻诇讛 诪驻谞讬 砖注讜诇讬 讘讘诇 讛讬讜 注谞讬讬诐 讜注砖讜 诪谞讜专讛 诪讘讚讬诇. 讜注讜讚 诇讗 转驻住 讗转 讛诪专讗讛 砖诇 砖谞讬 讛讝讬转讬诐, 讻讬 讛诐 诪砖诇讬诐 诇砖谞讬 讛诪诪讜谞讬诐 注诇 讛爪讘讜专 砖谞诪砖讞讬诐 讘砖诪谉 讛诪砖讞讛 - 讛诪诇讱 讜讛讻讛谉 讛讙讚讜诇, 讜讛诇讗 讘讘讬转 砖谞讬 诇讗 讛讬转讛 诪砖讬讞讛 讘砖诪谉 讛诪砖讞讛. 诇讻谉 砖讗诇 讗转 讛诪诇讗讱 诪讛 讗诇讛.
讜诪讛 讛讬转讛 转砖讜讘转 讛诪诇讗讱 诇讝讻专讬讛 讛谞讘讬讗?
讜讘讬讗专 讻讬 讛谞讛 砖讬讟转 讛专诪讘"诐 砖拽讚讜砖转 讬讛讜砖注 讘讗专抓 讬砖专讗诇 - 砖讛讬转讛 诪砖讜诐 讛讻讘讜砖 - 诇讗 拽讚砖讛 诇注转讬讚 诇讘讗, 讗诪谞诐 拽讚讜砖转 注讝专讗 - 砖讛讬转讛 诪驻谞讬 讛讞讝拽讛 - 拽讚砖讛 诇注转讬讚 诇讘讗 (驻"讜 诪讘讬转 讛讘讞讬专讛 讛诇讟"讝), 讜爪"注 诪讛讜 讬住讜讚 讛讞诇讜拽 讘讬谞讬讬讛讜 讜诪讚讜注 拽讚讜砖转 讞讝拽讛 讚注讝专讗 拽讬讬诪转 诇注转讬讚 诇讘讗 讜诇讗 拽讚讜砖转 讛讻讘讜砖 讚讬讛讜砖注.
讗诇讗 讚诇讚注转 讛专诪讘"诐 拽讚讜砖转 砖讻讬谞讛, 讜讻诪讜 砖讛讬转讛 讘讘讛诪"拽, 讗讬谞讛 讘讟诇讛 诇注讜诇诐 (砖诐 讛诇讟"讝). 讜讛谞讛, 讬讛讜砖注 拽讚砖 讗转 讗"讬 讘诇讬 讘讬转 诪拽讚砖, 讜诪砖讜诐 讻讱 谞转讘讟诇讛 拽讚讜砖转讜, 讘专诐 注讝专讗 讛转讞讬诇 拽讚讜砖转 讛讞讝拽讛 讘讗"讬 注"讬 讘谞讬谉 讘讬转 讛诪拽讚砖, 讜讘专讗砖讜谞讛 拽讚砖 讗转 讘讬转 讛诪拽讚砖 讜讗讞"讻 砖讗专 讗"讬, 讜讛讜讗讬诇 讜拽讚讜砖转 讛砖讻讬谞讛 砖诇 诪拽讚砖 讗讬谞讛 讘讟诇讛, 讙诐 拽讚讜砖转 讗"讬 讚注讝专讗 讚讞讝拽讛 讗讬谞讛 讘讟诇讛, 讚讛专讬讛讬 拽讚讜砖转 砖讻讬谞讛. 诪讻诇 诪拽讜诐 讗祝 讛诪诇讱 讛诪砖讬讞 讬拽讚砖 讗转 讗"讬 (专诪讘"诐 驻讬"讘 诪砖诪讬讟讛 讛诇讟"讝) 讚拽讚讜砖转 注讝专讗 诇讗 讛讬转讛 拽讚讜砖讛 砖诇诪讛 (讜注讬讬谉 讘住驻专 讛讙专"讞 讝爪"诇 注诇 讛专诪讘"诐), 讛诪诇讱 讛诪砖讬讞 讬砖诇讬诐 讗转 诪讛 砖讞住专 讘拽讚讜砖转 注讝专讗 - 讚拽讚讜砖转 注讝专讗 转讙诪专 讘拽讚讜砖转 讛诪诇讱 讛诪砖讬讞, 讻讬 拽讚讜砖转 讛讘讬转 讛砖谞讬 讛讬讗 讛讬住讜讚 砖诇 讛拽讬讚讜砖 砖诇 讛诪诇讱 讛诪砖讬讞.
讜诇驻讬"讝 谞讬转谉 诇讘讗专 讚讛住讬诪谞讬诐 砖诇 诪谞讜专转 讛讝讛讘 讜砖诇 砖谞讬 讛讝讬转讬诐 诪砖转讬讬讻讬诐 诇讘讬转 讛砖诇讬砖讬, 讻讬 拽讚讜砖讜转 讛讘讬转 讛砖诇讬砖讬 讜砖诇 讗"讬 讘讘讬讗讛 砖诇讬砖讬转 诪讬讜住讚讜转 讘拽讚讜砖 注讝专讗 讘讘讬讗讛 讛砖谞讬讛, 讜诇驻讬讻讱 注谞讛 讛诪诇讗讱, 诇讗 讘讞讬诇 讜诇讗 讘讻讞, 讻诇讜诪专, 诇讗 讘讚专讱 讻讘讜砖, 讻讬 讗诐 讘专讜讞讬; 讻诇讜诪专 讻讬 讗诐 讘讚专讱 讛砖专讗转 讛砖讻讬谞讛 讜讞讝拽讛, 讻讬 拽讚讜砖转 注讝专讗 拽讚砖讛 诇注转讬讚 诇讘讗, 讜拽讚讜砖转 讛讘讬转 讛砖谞讬 讛讬讗 讛转讞诇转 拽讚讜砖转 讛讘讬转 讛砖诇讬砖讬 讜讬住讜讚讛, 注"讻 讚讘专讬 讛讙专"讞 讝爪讜拽"诇.
讬讜爪讗 诪讻讱 砖诇讗谞砖讬 讘讬转 讛砖谞讬 - 砖讬讚注讜 讗转 谞讘讜讗转 讝讻专讬讛 讜讘讬讗讜专讛 - 讛住讬诪谉 讛诪住诪诇 讗转 讛诪砖讬讞 讛讬讛 诪谞讜专转 讝讛讘. 讜诪讗讞专 砖讘砖诪讞转 讘讬转 讛砖讜讗讘讛 讛砖转讚诇讜 诇讛专讗讜转 讗转 讗诪讜谞转诐 讘讘讬讗转 讛诪砖讬讞, 诇讻谉 讛拽驻讬讚讜 诇讛注诪讬讚 讗讝 讘诪拽讚砖 诪谞讜专讜转 讜住驻诇讬诐 讚讜拽讗 砖诇 讝讛讘 讻讘谞讘讜讗转 讝讻专讬讛.
砖诐. 专砖"讬 讚"讛 讬诇讚讬诐 讜讝"诇 讘讞讜专讬诐 注讻"诇. 注诇讬谞讜 诇讘讗专 讻讜讜谞转 讚讘专讬讜. 讜谞专讗讛 讚专"诇, 讙讚讜诇讬诐 讜诇讗 拽讟谞讬诐, 讻讬 诇专砖"讬 拽讟谞讬诐 诪讜驻拽注讬诐 诪讻诇 诪爪讜讜转 讛诪拽讚砖, 讜诇讗讜 讚讜拽讗 诪注讘讜讚讛. 讜讛谞讛 讘谞讜讙注 诇诇讜讬诐 拽讘注 讛专诪讘"诐 (驻"讙 诪讻诇讬 讛诪拽讚砖 讛诇"讝) 讜讝"诇 - 讜讗讬谞讜 谞讻谞住 诇注讘讜讚讛 注讚 砖讬讙讚讬诇 讜讬讛讬讛 讗讬砖 砖谞讗' 讗讬砖 讗讬砖 注诇 注讘讜讚转讜 注讻"诇. 讜讻谉 诇讙讘讬 讻讛谞讬诐 讻讜转讘 (砖诐 驻"讛 讛诇讟"讜) 讜讝"诇 - 讻砖讬讙讚讬诇 讛讻讛谉 讜讬注砖讛 讗讬砖 讛专讬 讛讜讗 讻砖专 诇注讘讜讚讛 注讻"诇. 诪砖诪注讜转 诇砖讜谞讜 砖讬砖 讻讗谉 讛诇讻讛 讗', 诪讬 砖讗讬谞讜 讗讬砖 讗讬谞讜 讻砖专 讘讬谉 诇注讘讜讚转 讛诇讜讬诐 讜讘讬谉 诇注讘讜讚转 讛讻讛谞讬诐. 讜诪住转讘专 砖讛诪砖讜转祝 讘讬谞讬讛诐 砖讛诐 注讜讘讚讬诐 注讘讜讚转 讛诪拽讚砖 讜诪讬 砖讗讬谞讜 讗讬砖 诪讜驻拽注 诪诪爪讜转 讛诪拽讚砖 - 讘讬谉 砖诇 诇讜讬诐 讜讘讬谉 砖诇 讻讛谞讬诐. 诇驻讬"讝 诇讻讗讜专讛 诪砖诪注 砖讛专诪讘"诐 讜专砖"讬 谞讜拽讟讬诐 砖讬讟讛 讗讞转11.
砖诐. 诪砖谞讛 - 诪讘诇讗讬 诪讻谞住讬 讻讛谞讬诐. 讛转讜住' 讘诪住' 砖讘转 (讻讗. 讚"讛 砖诪讞转) 诪讘讗专讬诐 讚讗注"驻 砖诪讜注诇讬谉 讘讘讙讚讬 讻讛讜谞讛 砖讘诇讜 - 诪讚诇讬拽讬诐 讗讜转诐 讘砖诪讞转 讘讬转 讛砖讜讗讘讛, 讜讝"诇 - 讚讛讜讗讬诇 讜诇讻讘讜讚 讛拽专讘谉 讛讬讜 注讜砖讬谉 讚讻转讬讘 讜砖讗讘转诐 诪讬诐 讘砖砖讜谉 爪讜专讱 拽专讘谉 讞砖讜讘 诇讬讛 注讻"诇. 讗诇讬讘讗 讚讛转讜住' - 砖诪讞转 讘讬转 讛砖讜讗讘讛 砖讬讬讻转 诇讛拽专讘转 谞住讻讬 讛诪讬诐 讜诪讚讬谉 拽专讘谉12.
讘谞讜讙注 诇讘讙讚讬 讻讛谞讬诐 砖讘诇讜, 讬砖 砖讛拽砖讜 注诇 拽讜砖讬转 讛转讜住', 讚诇诪讛 诇讗 讬讜转专讜 讘"讻 砖讘诇讜 诪讟注诐 谞注砖讬转 诪爪讜转诐, 讛专讬 讘讘讙讚讬 诇讘谉 讚讻"讙 讘讬讜讛"讻 讬砖 讙讝讛"讻 砖讗讜住专转诐 讗驻讬' 诇讗讞专 砖谞注砖讬转 诪爪讜转诐, 讗讘诇 讘砖讗专 讘讙讚讬 讻讛讜谞讛 诪讗讞专 砖讗讬谉 讘讛诐 讙讝讛"讻 诇诪讛 讬讗住专讜 讛讗 谞注砖讬转 诪爪讜转诐.
讜谞专讗讛 讚讗讬谉 讻讗谉 拽讜砖讬讗. 讘"讻 砖讘诇讜 诇讗 诪拽专讬 谞注砖讬转 诪爪讜转诐, 讚讗讬诇讜 讗诪专讛 讛转讜专讛 诇诇讘讜砖 讘讙讚讬 讻讛讜谞讛 诇砖诇砖 砖谞讬诐 讗讝 诇讗讞专 讙诪专 砖诇砖 讛砖谞讬诐 讛讬转讛 谞注砖讬转 诪爪讜转谉, 讜讻谉 讘讘"讻 讘讬讜讛"讻 讬砖 诇讛诐 讝诪谉 诪住讜讬诐 诇诇讘砖诐 讘讗讜转讜 讛讬讜诐 讜诇讻谉 讻砖谞讙诪专 讛讝诪谉 讛讬讜 谞讞砖讘讬诐 谞注砖讬转 诪爪讜讜转谉 讜讘诇讬 讙讝讛"讻 讛讬讜 诪讜转专讬诐. 诪砖讗"讻 讘住转诐 讘"讻 砖讘诇讜 砖讗讬谉 诇讛诐 讝诪谉 诪讜讙讘诇 讜诪爪讜转 诇讘讬砖讛 诪住讜讬诪转 讜诇讻谉 讗讬谞诐 讘讻诇诇 砖谞注砖讬转 诪爪讜讜转诐. 讗诇讗 讚讗讬 拽砖讬讗 讛讗 拽砖讬讗, 诇诪讛 诪讜注诇讬诐 讘讘讙讚讬 讻讛讜谞讛 砖讘诇讜, 讜诪"砖 诪拽讚砖讬诐 砖诪转讜 砖讗讬谉 诪讜注诇讬诐 讘讛谉 讜讗注"驻 砖诇讗 谞注砖讬转 诪爪讜转诐, 讜爪"注.
讬砖 诇讛注讬专, 讛诇讗 讗住讜专 诇拽专讜注 讘讙讚讬 讻讛讜谞讛 (专诪讘"诐 驻"讟 诪讻诇讬 讛诪拽讚砖 讛诇"讙), 讜讛讗讬讱 讛讜转专 诇拽专讜注 讗转 讛讻诇讗讬诐 诇注砖讜转谉 驻转讬诇讜转 讘注讘讜专 砖诪讞转 讘讬转 讛砖讜讗讘讛.
讜谞"诇 注驻诪砖"讻 讛专诪讘"诐 (砖诐) 讜讝"诇 - 讜讛拽讜专注 驻讬 讛诪注讬诇 诇讜拽讛 砖谞讗' 诇讗 讬拽专注, 讜讛"讛 诇讻诇 讘讙讚讬 讻讛讜谞讛 砖讛拽讜专注谉 讚专讱 讛砖讞转讛 诇讜拽讛 注讻"诇. 诪讛专诪讘"诐 诪砖诪注 砖讛讜讗 诪讞诇拽 讘讬谉 讗讬住讜专 讛拽专讬注讛 讘诪注讬诇 诇讘讬谉 讗讬住讜专 讛拽专讬注讛 讘讬转专 讘讙讚讬 讛讻讛讜谞讛. 注讬拽专 讛诇讗讜 谞讜讛讙 讘诪注讬诇 讜讞诇 诇讻诇 拽专讬注讛, 讗讘诇 讛讗讬住讜专 讛讟驻诇 讛讗讜住专 拽专讬注讛 讘砖讗专 讘讙讚讬 讻讛讜谞讛 讗讜住专 专拽 拽专讬注讛 讚专讱 讛砖讞转讛, 讜诇讻谉 拽专讬注转 讛讘诇讗讬诐 讘注讘讜专 砖诪讞转 讘讬转 讛砖讜讗讘讛 - 讚讗讬谞讛 讚专讱 讛砖讞转讛 - 诪讜转专转.
讘讚讜诪讛 诇讝讛 谞诪爪讗 讘驻住拽 讛专诪讘"诐 讘讗讬住讜专 诪讞讬拽转 讛砖诐: 讛讜讗 驻讜住拽 砖诪讞讬拽转 讛砖诐 讗住讜专讛 讘讻诇 讗讜驻谉, 讜讗驻讬诇讜 砖诇讗 讻讚专讱 讛砖讞转讛, 讜讝讛讜 注讬拽专 讛诇讗讜. 讘专诐 讬砖 讗讬住讜专 讟驻诇 砖诇讗 诇讗讘讚 讛诪讝讘讞, 讛讛讬讻诇 讜讻转讘讬 讛拽讜讚砖 讜讛讜讗 谞讜讛讙 讚讜拽讗 讘讚专讱 讛砖讞转讛 (驻"讜 诪讬住讜讚讬 讛转讜专讛 讛诇"讗, 讝' - 讞').
讜讻谉 驻讜住拽 讘谞讜讙注 诇讗讬住讜专 讘诇 转砖讞讬转 (驻"讜 诪诪诇讻讬诐 讛诇"讞 - 讬'), 讚注讬拽专 讛诇讗讜 讚讘"转 谞讜讛讙 讘诪爪讜专 砖诇讗 诇讻专讜转 注抓 诪讗讻诇 讘讬谉 讘讚专讱 讛砖讞转讛 讜讘讬谉 砖诇讗 讘讚专讱 讛砖讞转讛, 讘专诐 讬砖谞讜 讗讬住讜专 讟驻诇 砖诇讗 诇讻专讜转 注爪讬诐 讗驻讬' 砖诇讗 讘诪爪讜专 讗讘诇 专拽 讘讚专讱 讛砖讞转讛.

